title: Cow & Chicken

text: Lehmä ja Kana käyvät koulua ala-asteella, ja Punainen Tyyppi -niminen paholainen häiritsee heitä erilaisilla kepposilla. Hän usein pukeutuu valeasuihin ja tekeytyy muun muassa rakentajaksi, myyjäksi, poliisiksi, orvoksi lapseksi, lähes miksi hyvänsä hankaloittaakseen Lehmän ja Kanan elämää. Sarjan tärkeimpiin sivuhahmoihin kuuluvat Flem ja Earl, jotka viettävät usein aikaa Kanan kanssa, sekä heidän opettajansa.Wizard Magazine listasi vuonna 2001 Cow & Chickenin sijalle 90 laatimassaan kautta aikain sadan parhaan animaatiosarjan listalla.


title: Greatest Hits (Kylie Minogue)

text: Greatest Hits on Kylie Minoguen ensimmäinen kokoelmalevy, joka on julkaistu 1992. Mukana oli kaikki Kylien kansainväliset hittisinglet vuosilta 1987–1992 sekä kolme uutta kappaletta "What Kind of Fool (Heard All That Before)", "Celebration" sekä "Where in the World?" jotka olivat Kylien tiettävästi viimeiset nauhoitukset Stock Aitken Waterman tuotantotiimin kanssa. Kokoelmaa ei julkaistu Yhdysvalloissa. "What Kind of Fool" ja "Celebration" julkaistiin myös singleinä ja niihin tehtiin musiikkivideot.


title: Keskisuomalainen Osakunta

text:
Keskisuomalainen Osakunta (KSO) yksi Helsingin yliopiston suomenkielisistä osakunnista. KSO on perustettu 3.6.1931 ja se on Kymeenlaakson Osakunnan jälkeen nuorin osakunta. Ennen osakunnan perustamista keskisuomalaiset ylioppilaat kuuluivat Hämäläis-Osakuntaan, mutta yhdessäelon loppusuoralla he muodostivat Hämäläis-Osakunnan sisällä oman selkeän yhteisönsä ja oman osakunnan perustaminen koettiin siten perustelluksi.
Keskisuomalaisen Osakunnan vuosipäivää vietetään perinteisesti 7. maaliskuuta, sillä vuonna 1860 sanotaan lausutun ensimmäisen kerran ajatus Jyväskylän yliopistosta.


title: Keskisuomalainen Osakunta

text: Keskisuomalainen Osakunta toimii omassa ”Casa Academicaksi" ristityssä talossaan Perhonkadulla, jonne osakunta muutti Eteläsuomalaisen osakunnan ja Svenska Handelshögskolanin ylioppilaskunnan kanssa vuonna 1974. Sittemmin Eteläsuomalainen osakunta on muuttanut takaisin Uudelle ylioppilastalolle.


title: Enrico Dandolo

text: Enrico Dandolo (k. 21. kesäkuuta 1205) oli Venetsian doge vuodesta 1192 kuolemaansa. Hänet muistetaan ensisijaisesti roolistaan neljännessä ristiretkessä.


title: Enrico Dandolo

text: Dandolo nousi poliittiseksi voimahahmoksi 1170-luvulla. Jo dogeksi tullessaan hän oli sokea ja huomattavan iäkäs, todennäköisesti seitsemänkymmenen. Joidenkin lähteiden mukaan peräti jo 85-vuotias, jolloin dogen syntymävuotena olisi ollut 1106 tai 1107.


title: Enrico Dandolo

text: Dandolo oli dogevuosinaan ikäänsä nähden hyvässä fyysisessä kunnossa. Hänen sokeutensa syystä ei ole vahvistettua tietoa. Tarinan mukaan bysanttivallanpitäjät olisivat sokeuttaneet hänet tarkoituksellisesti kriisin aikana noin vuonna 1171; dogen henkilökohtaisesti tuntenut historioitsija Geoffrey de Villehardouin kirjoitti myöhemmin sokeuden olleen seurausta pään alueelle kohdistuneesta vammasta.


title: Daniel Končál

text: Daniel Končál (16. elokuuta 1982) on slovakialainen lentopalloilija, joka pelasi lentopallon SM-liigan Kempeleen Lentopallossa kaudella 2008–2009.


title: Daniel Končál

text: Končál aloitti lentopallon syntymämaassaan Slovakiassa jo hyvin nuorena. Hän nousi nopeasti pelaamaan Slovakian pääsarjaan, jossa ensimmäinen joukkue oli VK Nové Mesto. Tämän jälkeen hän vaihtoi seuraa Itävallan liigassa pelaavaan Ann volleyball Clubiin, josta tie vei Itävallan liigassa Arbesbachin joukkueeseen ja sieltä kaudeksi 2006–2007 takaisin kotimaahan Slovakiaan VKP Bratislavan joukkueeseen. Bratislavassa Končál pelasi huippukauden, kun hän voitti Slovakian liigan hopeaa, ja vei joukkueensa Slovakian cupin mestaruuteen. Kauden aikana Bratislava pelasi myös Euroopan cupia, jossa Končál esiintyi ennakkoluulottomasti joukkueensa kanssa.


title: Daniel Končál

text: Kaudeksi 2007–2008 Končál hankittiin Kempeleen Lentopalloon pyörittämään passipeliä. Hankinta oli oiva sillä Kempele sijoittui runkosarjassa lopulta kuudennelle sijalle, ja eteni näin suoraan puolivälieriin. Puolivälierissä tie kuitenkin katkesi Vammalan Lentopallolle otteluvoitoin 3–0. Končál jatkaa uraansa Kempeleen Lentopallossa edelleen kaudella 2008-2009.


title: William Swainson

text: William John Swainson (8. lokakuuta 1789 Lontoo – 6. joulukuuta 1855 Fren Grove, Hutt, Uusi-Seelanti) oli englantilainen lintutieteilijä, nilviäistutkija, entomologi ja taiteilija.


title: William Swainson

text: Swainsonin isä oli John Timothy Swainson, yksi Linnean Societyn alkuperäisistä jäsenistä. Hänen isänsä suku oli lähtöisin Lancashirestä. Williamin opinnot jäivät vähiin puhehäiriön takia. Hän liittyi armeijaan ja matkusti Maltalle ja Sisiliaan, missä hän opiskeli iktyologiaa. 1815 hän sairastui vakavasti ja joutui palaamaan Englantiin, missä hän teki sittemmin töitä puolella palkalla. Isänsä jalanjälkiä seuraten hänet valittiin Linnean Societyn jäseneksi vuonna 1815.


title: William Swainson

text: 1816 Swainson matkusti Henry Kosterin kanssa Brasiliaan. Täällä hän tapasi tohtori Grigori Ivanovitsh Langsdorffin, joka oli Venäjän pääkonsuli ja Brasilian tutkija. Vallankumouksen aiheuttaman sekasorron takia Swainson palasi Lontooseen jo 1818, mukanaan yli 20 000:n hyönteisen, 1 200 kasvin, 760 linnunnahan ja 120 kalapiirroksen kokoelma.


title: William Swainson

text: Hänet äänestettiin Royal Societyn jäseneksi 14. joulukuuta 1820. Hän avioitui ensimmäisen vaimonsa Mary Parkesin kanssa 1823. Heille syntyi 4 poikaa ja tytär. Mary kuoli 1835. Swainson oli toisinaan hyvin kriittinen toisten tekemisiä kohtaan, mutta myöhemmin muut taas suhtautuivat hänen töihinsä sangen kriittisesti.


title: William Swainson

text: Swainson oli ensimmäinen luonnontieteilijä, joka käytti litografiaa töidensä painamiseen. Siihen hänet opasti hänen ystävänsä William Elford Leach, joka oli British Museumin eläintieteellisen osaston johtaja. Hän julkaisi maalauksiaan useina sarjoina. Leach joutui eroamaan virastaan sairastuttuaan vakavasti ja Swainson pyrki hänen tilalleen, mutta viran sai John George Children. Swainson jatkoi kirjojen tekemistä, laatien yhdessä John Richardsonin kanssa "Fauna Boreali-Americana"n (1831) sekä lukuisia muita taideteoksia.


title: William Swainson

text: 1839 Swainson sai viran Uuden-Seelannin komppaniasta ja hänestä tuli Englannin kirkon piispa Uuteen-Seelantiin. 1840 hän avioitui toisen vaimonsa Anne Grasbyn kanssa. Hän oli ensimmäinen Uuteen-Seelantiin muuttanut "Royal Society"n jäsen. Myöhemmin hänet valittiin "Royal Society of Tasmania"n kunniajäseneksi. Yhdessä useimpien lastensa kanssa hän purjehti Wellingtoniin "Jane"lla kesällä 1841. Hän osti noin 500 hehtaarin tilan Uuden-Seelannin komppanialta Hutt Valleysta ja rakensi sinne kotinsa "Hawkshead"in. "Hawkshead" oli myös hänen sukunsa tilan nimi Lancashiressä. Muutamien kuukausien kuluttua maoripäällikkö Taringakuri alkoi vaatia tilaa itselleen, mikä johti vuosien epävarmuuteen ja väkivallan uhkaan. Swainson oli upseerina maorien vastaisessa sodassa 1846.


title: William Swainson

text: 1851 Swainson purjehti Sydneyhin, missä hän tutki paikallisia puita. 1852 hän sai kasvitieteilijän viran Victorian hallitukselta. Työ valmistui 1853 ja siinä hän kuvaili kaikkiaan 1 500 eri eukalyptuslajia tai muotoa. Hän määritti myös suuren joukon "Casuarina"-suvun lehtipuita. Hän tutki myös New South Walesin, Victorian ja Tasmanian kasvillisuutta ennen paluutaan kotiinsa Uuteen-Seelantiin.


title: William Swainson

text: Swainson kuvaili ja nimesi myös lukuisia lintulajeja, muun muassa pittojen heimon.


title: William Swainson

text: Hänen kunniakseen on nimetty useita lintulajeja, kuten "Limnothlypis swainsonii" (John Gould), "Buteo swainsoni" (Charles Lucien Bonaparte), "Francolinus swainsonii" (Andrew Smith), "Passer swainsonii" (Eduard Rüppell), "Myiarchus swainsoni" (Jean Cabanis & Heine) sekä "Ramphastos swainsonii" (John Gould).


title: William Swainson

text: Swainsonin kirjallinen tuotanto oli erittäin laaja. Tässä muutamia tärkeimpiä teoksia.


title: Gunung Leuser

text: Gunung Leuser on vuori Indonesiassa, Sumatran saaren pohjoisosassa. Se kuuluu Sumatran läpi kulkevaan Barisanin vuoristoon. Gunung Leuser on korkeudeltaan 3 466 metriä ja se on Acehin alueen korkein vuori.


title: Gunung Leuser

text: Gunung Leuser on osa kansallispuistoa, joka on nimetty vuoren mukaan. Kansallispuisto on osa UNESCOn maailmanperintöluetteloa.


title: Leonard Samson

text: Tohtori Leonard Samson (myös Doc Samson) on Marvel-kustantamon sarjakuvissa esiintyvä supersankari ja psykiatri, jonka loivat Roy Thomas ja Herb Trimpe. Hahmo esiintyi ensimmäisen kerran amerikkalaisen "Incredible Hulk"-lehden numerossa 141 (1971). Samson esiintyy useimmiten sivuhenkilönä Hulkin ja Hulktaren seikkailuissa.


title: Leonard Samson

text: Suomessa tohtori Samson esiintyi ensimmäisen kerran "Hulk erikoisjulkaisu"-lehdessä vuonna (1989).


title: Leonard Samson

text: Leonard Samson syntyi Tulsassa, Oklahomassa. Kun Bruce Banner parannettiin väliaikaisesti Hulk-sivupersoonastaan, Samson, joka tuolloin työskenteli Bannerin psykiatrina, altisti itsensä osalle Hulkista imetystä säteilystä. Tämän johdosta Samsonin hiukset muuttuivat vihreiksi ja hän sai yli-inhimilliset voimat. Myöhemmin Samsonin flirttailu Betty Rossin kanssa aikaan sai Bruce Bannerin altistumisen uudelleen gammasäteilylle mustasukkaisuuden puuskassa. Uudelleen Hulkiksi muuttunut Banner hyökkäsi Samsonin kimppuun.


title: Leonard Samson

text: Samson tunsi tapahtuneesta syyllisyyttä ja alkoi tutkia ja työskennellä Hulkia koskevien asioiden parissa. Lopulta Samson ymmärsi koko Hulkiksi muuttumisen takana olevan Bruce Bannerin jakomielitaudin. Parantaakseen Bannerin tästä Samson hypnotisoi hänet Hulkin vanhan vastustajan Kehämestarin avulla ja liittäen yhteen Bannerin jakautuneet persoonallisuudet. Tästä Hulkista tuli kuitenkin epätasapainoinen.


title: Leonard Samson

text: Tohtori Samson omaa yli-inhimillisen suuret fyysiset voimat (hänellä on sanottu olevan jopa 'Tyhmän Hulkin' voimat Hulkin normaalissa tilassa, eli hän voisi nostaa siis 75 tonnia optimaalisissa olosuhteissa), kestävyyden ja kivunsietokyvyn. Gammasäteily, joka muutti Samsonin myös muunsi hänen solurakennettaan lisäämällä siihen ylimääräistä lihasta, luuta ja kudosta noin sadan kilon verran. Lisäksi gammasäteilyn vuoksi Samsonin hiukset värjäytyivät vihreiksi. Koska Samson ei alistunut valtavan massiiviselle määrälle säteilyä kuten Hulk tai Kuvotus, hän sai näitä huomattavasti pienemmät fyysiset voimat. Samsonin jalkalihakset ovat tarpeeksi voimakkaat jotta hän voi hypätä yli 170 metrin matkan suoraan ylöspäin ja noin 270 metriä eteenpäin. Samsonin gammasäteilytetty ruumis kestää vaivatta suurikaliiperisen luodin osuman ja on kestänyt hallitsemattomia vapaapudotuksia jopa yli kilometrin korkeudesta kävelykadun betonille.


title: Leonard Samson

text: Toisin kuin Hulk, Samson ei menetä kykyään rationaaliseen ajatteluun eikä menetä muistiaan voimakkaammassa olomuodossaan. Samsonin ei myöskään tiedetä koskaan palautuneen takaisin normaaliin olomuotoonsa vaan hänen muodonmuutoksensa vaikuttaa olevan stabiili.


title: Leonard Samson

text: Tohtori Samson on myös luonnollisesti kokenut psykiatri ja on erikoistunut supervoimaisten henkilöjen auttamiseen.


title: Maria Luisa Spaziani

text: Maria Luisa Spaziani (7. joulukuuta 1922 Torino – 30. kesäkuuta 2014 Rooma) oli italialainen runoilija. Hän tutustui 1950-luvun alussa Eugenio Montaleen ja julkaisi ensimmäisen oman kokoelmansa vuonna 1954. Hänen varhaisessa tuotannossaan on vahvoja vaikutteita Montalen kirjoituksista.


title: Maria Luisa Spaziani

text: Matkusteltuaan 1950–1960-lukujen vaihteessa laajalti muun muassa Englannissa, Belgiassa, Kreikassa, Ranskassa ja Neuvostoliitossa Spaziani päätti asettua Roomaan. Hän aloitti vuonna 1964 ranskan kielen ja kirjallisuuden opettamisen Messinan yliopistolla.


title: Maria Luisa Spaziani

text: Spaziani oli ehdolla Nobelin kirjallisuuspalkinnon saajaksi vuosina 1990, 1992 ja 1997. Hän jatkoi italiankielisen runouden kirjoittamista 2000-luvulle saakka.


title: Lehtotakiainen

text: Lehtotakiainen ("Arctium nemorosum", syn. "A. vulgare") on Euroopassa tavattava suurikokoinen takiaislaji. Suomessa lehtotakiainen on harvinainen lehtojen kasvi. Laji on määritelty Suomessa uhanalaiseksi.


title: Lehtotakiainen

text: Kaksivuotinen lehtotakiainen kasvaa 100–250 cm korkeaksi. Vankka varsi ja lehtiruodit ovat lyhytkarvaisia. Isokokoinen lehtilapa on ohut, leveänpuikea, herttatyvinen, usein isohampainen, päältä tummanvihreä, alta harmahtava. Kukinto on terttumainen, kaarevarankainen mykeröstö. Mykeröstön kehto on lopulta kooltaan 2–2,5 × 3–3,5 cm, kalju ja piikkinen. Pähkylä on vaalean harmaanruskea, litteä ja selvästi käyrä. Kukat ovat väriltään purppuranpunaisia. Kukkien teriö on suurin piirtein kehdon pituinen. Lehtotakiainen kukkii Suomessa heinä-syyskuussa.


title: Lehtotakiainen

text: Lehtotakiainen muistuttaa erittäin paljon Suomessa yleisempää pikkutakiaista ("A. minus") ja lajeja on toisinaan erittäin vaikea erottaa toisistaan. Lajit myös risteytyvät keskenään, ja niitä on välillä pidetty saman lajin alalajeina. Lehtotakiainen on pikkutakiaista yleensä suurempi, mykerön kehto on isompi ja mykerö on kaarevarankainen.


title: Lehtotakiainen

text: Lehtotakiainen on eurooppalainen laji, jota tavataan Britteinsaarilta ja Pyreneiltä itään läntiseen Siperiaan ja Lähi-itään. Esiintymisalue on kuitenkin hyvin laikukkainen ja painottuu vahvasti Keski-Eurooppaan. Skandinaviassa lajia tavataan Keski-Norjan ja -Ruotsin korkeudelle saakka. Suomessa lehtotakiainen on yleisin Ahvenanmaalla sekä lounaissaaristossa. Manner-Suomessa lajia on tavattu muutamalta paikkakunnalta Uudeltamaalta. Kaikissa Suomen esiintymispaikoissaan laji on kuitenkin harvalukuinen.


title: Lehtotakiainen

text: Lehtotakiainen on Suomen ainoa alkuperäinen takiaislaji. Sitä kasvaa laidunnetuissa lehdoissa, rantalepikoissa, lehtoniityillä, joskus myös kulttuuriympäristössä, kuten teiden varsilla. Lehtotakiainen on harvinaistunut metsälaidunnuksen loppumista seuranneen kasvupaikkojen umpeenkasvun takia.


title: Lehtotakiainen

text: Muiden takiaislajien tapaan myös lehtotakiaisen juurakko, lehdet ja nuoret versot ovat syötäviä. Takiaisia on käytetty perinteisesti myös erilaisten ihovaivojen hoitoon.


title: Bergens Tidende

text: Bergens Tidende on Norjan neljänneksi suurin sanomalehti ja suurin alueellinen sanomalehti. Vuonna 2006 sen levikki oli noin 87 000. Bergenissä päivittäin ilmestyvä norjankielinen lehti perustettiin 1868. Se saavuttaa joka päivä arviolta 260 000 lukijaa (2005) pääasiassa Hordalandin sekä Sognin ja Fjordanen lääneissä. Lisälehti "BT-magasinet" ilmestyy lauantaisin, ja sunnuntaisin sanomalehti sisältää tavallista enemmän erikoissisältöä.


title: Bergens Tidende

text: Sanomalehden julkaisemisen lisäksi Bergens Tidende AS pyörittää tv-kanavaa BTV, joka toimii Hordalandissa sekä Sognissa ja Fjordanessa samalla taajuudella kuin TVNorge.


title: Deborah Kara Unger

text: Deborah Kara Unger (s. 12. toukokuuta 1963 Vancouver) on kanadalainen näyttelijä. Ennen näyttelijän uraa hän opiskeli taloutta ja filosofiaa yliopistossa University of British Columbia. Myöhemmin hänestä tuli ensimmäinen kanadalainen, joka on hyväksytty Australian draamataiteen instituuttiin (National Institute of Dramatic Art). Hänen äitinsä on kiinteistönvälittäjä ja isä gynekologi. Vapaa-ajalla Unger asuu joko Vancouverissa tai Los Angelesissa.


title: Åbo Nation

text: Åbo Nation on Helsingin yliopiston ruotsinkielinen osakunta, joka nimestään poiketen on suunnattu paitsi Turusta, myös Turunmaalta, Länsi-Uudeltamaalta, Porista, Tampereelta ja Ahvenanmaalta sekä niiden ympäristöstä eli lounaisesta Suomesta saapuville ruotsinkielisille opiskelijoille. Åbo Nationin tilat sijaitsevat Uudella ylioppilastalolla.


title: Varapresidentti

text: Varapresidentti on monissa tasavalloissa henkilö, jonka on tarkoitus toimia presidentin sijaisena presidentin ollessa jostakin syystä estyneenä. Varapresidentti astuu presidentin tehtäviin esimerkiksi presidentin ollessa sairastunut tai presidentin kuollessa kesken kauden, jolloin varapresidentti astuu presidentin tehtävään loppukaudeksi.


title: Varapresidentti

text: Ainakin Yhdysvalloissa ja Uruguayssa varapresidentti toimii myös senaatin puhemiehenä.


title: Varapresidentti

text: Suomessa varapresidentin virkaa ei ole. Suomen tasavallan presidentin ollessa estyneenä hänen tehtävänsä hoitaa pääministeri ja tämänkin ollessa estyneenä se ministeri, joka on asetettu pääministerin sijaiseksi.


title: Sarah Blue

text: Sarah Blue (oikea nimi Katenna Blumenlova) (s. 13. huhtikuuta 1983 Praha) on tšekkiläinen pornonäyttelijä.


title: Sarah Blue

text: Blue esiintyi pornoelokuvassa ensimmäistä kertaa vuonna 2002 ja on sen jälkeen esiintynyt yli 100 pornoelokuvassa.


title: BattleLore (lautapeli)

text: BattleLore on Richard Borgin suunnittelema ja Days of Wonderin julkaisema strateginen lautapeli. BattleLore perustuu samankaltaiseen mekaniikkaan kuin Borgin aiemmat pelit Battle Cry, Memoir ’44 ja , mutta siinä on keskiaika- ja fantasiateema.


title: BattleLore (lautapeli)

text: BattleLore esiteltiin ensimmäisen kerran Essenin pelimessuilla vuonna 2006, ja julkaistiin maailmanlaajuisesti 30. marraskuuta samana vuonna.


title: BattleLore (lautapeli)

text: Peli koostuu pelilaudasta, miniatyyreistä, useammasta korttipakasta sekä maastoelementeistä, kuten metsistä, kukkuloista ja muureista. Ohjekirjan lisäksi pelin mukana tulee seikkailukirja. Seikkailukirjan skenaario-ohjeiden mukaan pelilaudalle asetellaan maastoelementit ja joukot. Uusia seikkailuja voi tulostaa myös pelin internet-sivustolta, ja niitä voi suunnitella itse.


title: BattleLore (lautapeli)

text: Peli on korttivetoinen. Kummallakin pelaajalla on oma, salainen pakasta satunnaisesti vedetty käsi, joka määrittelee minkälaisia käskyjä pelaaja voi joukoilleen antaa. Taistelut ratkaistaan erikoisnopilla.


title: BattleLore (lautapeli)

text: Tyypillisesti peli kestää pelaajien kokemuksesta riippuen noin 45–75 minuuttia.


title: BattleLore (lautapeli)

text: Pelissä on sekä historiallisia, keskiaikaisia taisteluskenaarioita, että kehittyneempiä, fiktiivisiä fantasiaskenaarioita. Historiallisissa skenaarioissa joukot taistelevat miekoin ja jousin, mutta fantasiaskenaarioissa mukaan tulevat muun muassa velhot, loitsut, goblinoidit ja kääpiöt.


title: BattleLore (lautapeli)

text: Alun perin Days of Wonder suunnitteli julkaisevansa yhdestä kahteen pientä lisäosaa kuukausittain, ja isomman lisäosan puolen vuoden välein. Ensimmäiset pienet lisäosat olivat "Hill Giant" -vuorenpeikko ja "Earth Elemental" -maaelementaali. Nämä lisäosat sisältävät ainoastaan yhden figuurin, ja säännöt sen käyttämiseksi.


title: BattleLore (lautapeli)

text: BattleLore Epic on ensimmäinen varsinainen julkaistu lisäosa. Se sisältää säännöt, joiden avulla peliä voi pelata jopa kuusi pelaajaa, kolme molemmalla puolella. Tällöin peliä pelataan kahdella rinnakkain asetetulla pelilaudalla. Aluksi säännöt olivat saatavana ilmaiseksi Days of Wonderin verkkosivustolta, mutta niiden käyttäminen vaati kuitenkin kahden pelin yhtäaikaista käyttöä. Kesäkuussa 2007 BattleLore Epic julkaistiin myös varsinaisena lisäosana, jonka mukana tulivat toinen pelilauta ja tarvittavat lisänappulat. Tällöin ei tarvita kahta peruspeliä.


title: BattleLore (lautapeli)

text: BattleLore: Call to Arms on BattleLoren toinen lisäosa. Sen keskeinen sisältö on uusi "Deployment"-mekanismi, jonka avulla pelaajat voivat helposti muokata olemassa olevia seikkailuja ja luoda uusia. Myös joukkojen ominaisuuksia voi muokata erikoistumiskorteilla.


title: BattleLore (lautapeli)

text: Lisäosan mukana tulee uusien sääntöjen lisäksi uusia aseita ja maastoelementtejä, kuten suot, jyrkänteet ja linnoitukset. Lisäosan säännöt ovat ladattavissa ilmaiseksi Days of Wonderin verkkosivustolta.


title: BattleLore (lautapeli)

text: Vuonna 2007 BattleLoreen on julkaistu neljä armeijalisäosaa, jotka koostuvat lähinnä uusista miniatyyreistä ja niitä koskevista säännöistä ja seikkailuista.


title: BattleLore (lautapeli)

text: BattleLore: Dwarven Battalion sisältää kääpiöarmeijan, joka koostuu neljästä säkkipillinsoittajasta, 16 keihäin ja kirvein aseistetusta kääpiösotilaasta sekä 12 uudesta bannerista. Uusien joukkojen sääntöjen ja tarvittavien korttien lisäksi Dwarven Battalion sisältää kaksi seikkailua.


title: BattleLore (lautapeli)

text: BattleLore: Goblin Skirmishers sisältää goblin-armeijan, joka koostuu soittokunnan johtajasta ja kolmesta rummunsoittajasta, 16 keihäin ja lingoin aseistetusta goblin-sotilaasta sekä 10 uudesta bannerista. Uusien joukkojen sääntöjen ja tarvittavien korttien lisäksi Goblin Skirmishers sisältää kaksi seikkailua.


title: BattleLore (lautapeli)

text: BattleLore: Goblin Marauders sisältää ratsastavan goblin-armeijan, joka koostuu soittokunnan johtajasta ja kolmesta rummunsoittajasta, 12 hyeenoilla ja strutseilla ratsastavasta hobgoblinista sekä 10 uudesta bannerista. Uusien joukkojen sääntöjen ja tarvittavien korttien lisäksi Goblin Skirmishers sisältää kaksi seikkailua.


title: BattleLore (lautapeli)

text: Hundred Year's War on historiallinen ("medieval lore") lisäosa, joka sisältää uusia joukkoja ja aseita, jotka otettiin käyttöön satavuotisen sodan aikana. Lisäosa koostuu neljästä torvensoittajasta ja 32 hilparein, keihäin ja arbalestein aseistautuneesta sotilaasta, sekä 14 uudesta bannerista. Uusien joukkojen sääntöjen ja tarvittavien korttien lisäksi Hundred Year's War sisältää neljä uutta seikkailua, sekä Epic-version Agincourt-seikkailusta.


title: Östra Finlands Nation

text:
Östra Finlands Nation (ÖFN) on Helsingin yliopistossa toimiva ruotsinkielinen osakunta. Sen kanta-alue on itäinen Suomi eli Itä- ja Kaakkois-Suomi sekä Itä-Uusimaa, käytännössä lähinnä viimeksi mainittu.
Östra Finlands Nationin tilat ovat Åbo Nationin tavoin Uuden ylioppilastalon Nypolenissa, A-rapun 4.kerroksessa.


title: Sterling Holloway

text: Sterling Price Holloway, Jr. (4. tammikuuta 1905 – 22. marraskuuta 1992) oli yhdysvaltalainen näyttelijä ja ääninäyttelijä.


title: Sterling Holloway

text: Holloway syntyi Georgian osavaltion Cedartownissa ja opiskeli "Georgia Military Academyssä" sekä "American Academy of Dramatic Artsissa". Hän lähti Hollywoodiin 1926 ja saavutti menestystä alun perin hahmonäyttelijänä, mutta löysi jo pian ääninäyttelyn.


title: Sterling Holloway

text: Holloway teki yhteistyötä Disneyn kanssa. Hänen ääntään kuultiin jo "Dumbossa" (1941), sittemmin mm. "Kolmessa caballerossa" (1944) ja "Aristokateissa" (1970). Hän oli myös "Liisan Ihmemaassa" (1951) Irvikissa ja "Viidakkokirjan" (1967) Kaa. Hän oli Nalle Puhin äänenä vuoteen 1979 saakka. Holloway palkittiin Winsor McCay -palkinnolla vuoden 1975 Annie-gaalassa elämäntyöstään ääninäyttelyn parissa.


title: Sterling Holloway

text: Holloway oli myöhempinä vuosinaan huomattava taiteen keräilijä. Hän kuoli luonnollisesti 87-vuotiaana. Hänellä on ollut vuodesta 1991 "Disney-legendan" arvonimi.


title: Nylands Nation

text: Nylands Nation (NN) on Helsingin yliopiston vanhin osakunta. Ruotsinkielinen osakunta perustettiin vuonna 1643 Turun akatemiassa, josta osakunta on sittemmin muuttanut yliopiston mukana Helsinkiin.


title: Nylands Nation

text: Osakunnan tilat ovat osakunnan omassa talossa Kasarmikadulla. Karl Hård af Segerstadin suunnittelema talo valmistui vuonna 1901. Vuoteen 1905 asti Nylands Nation oli kaksikielinen osakunta, kunnes Eteläsuomalainen osakunta perustettiin Uudenmaan suomenkielisille opiskelijoille.


title: Linda Larkin

text: Linda Larkin (s. 20. maaliskuuta 1970 Los Angeles, Kalifornia) on yhdysvaltalainen näyttelijä. Hän tuli tunnetuksi "Aladdinin" (1992) prinsessa Jasminena ja on lisäksi antanut äänensä muun muassa "Kingdom Hearts" -pelisarjaan. Hän meni 18. toukokuuta 2002 naimisiin näyttelijä Yul Vazquezin kanssa.


title: Pyökkikasvit

text: Pyökkikasvit (Fagaceae) on pyökkimäisten kasvien (Fagales) lahkoon kuuluva kasviheimo. Pyökkikasvien tunnusmerkkeihin kuuluvat lehtien sulkamainen suonitus, pajunkissojen muotoiset kukat ja pähkinämaiset hedelmät sekä hedelmäkehto, joka voi sulkea pähkinän jopa kokonaan sisäänsä. Heimon parhaiten tunnettu suku on tammet, "Quercus", joiden hedelmää kutsutaan tammenterhoksi. Tammenterhojen kehdot ovat muodostuneet kupiksi, jossa pähkinä lepää.


title: Pyökkikasvit

text: Pyökkikasvien heimossa on kaksi alaheimoa:


title: Pyökkikasvit

text: Alaheimossa on vain pyökkien suku ("Fagus"), joka kasvaa pohjoisen pallonpuoliskon lauhkeilla alueilla. Pyökkien lehdet sijaitsevat kahdessa rivissä. Hedekukinto on mykerömäinen, eikä hedekukissa ole emiön jäännettä. Emikukat ovat joutoheteettömiä, ja niissä on pitkät, kaartuvat vartalot; luotti on pallomainen. Kussakin hedelmäkehdossa on kaksi pähkinää.


title: Pyökkikasvit

text: Lehtiasento on alaheimon kasveilla tavallisesti kierteinen. Kukinto on tähkä tai norkko, ja hede- ja emikukat sijaitsevat joko erillisissä tai samoissa kukinnoissa. Hedekukat ovat perättömiä ja niissä on emiön jäänne, joka voi olla mettä erittävä. Emikukissa on joutoheteitä, ja luotit ovat pallomaisia, johteisia tai pistemäisiä ja niiden kärjessä on huokonen. Hedelmäkehto voi olla kuppimainen, suomuinen ja siinä on tavallisesti yhdestä kolmeen pähkinää, suvussa "Trigonobalanus" jopa yli 15.


title: Pyökkikasvit

text:
Quercoideae-alaheimo käsittää kuusi sukua pohjoisella lauhkealla vyöhykkeellä ja tropiikin vuoristoissa lukuun ottamatta Etelä-Afrikkaa ja Uutta-Seelantia. Australiassakaan ei ole monta alaheimon lajia. Lajeja suvuissa on yhteensä 640, ja suurimmat suvut ovat tammet ("Quercus", 400 lajia), "Lithocarpus" (120 lajia) ja "Castanopsis" (110 lajia).
Pyökkikasveihin kuuluu laskutavasta riippuen 8–10 sukua. Kolmeen sukuun kuuluu vain yksi laji. Nämä kaikki luetaan joskus "Trigonobalanus"-sukuun. Suurilajisimmat suvut ovat koko pohjoiselle pallonpuoliskolle levinnyt tammet ja "Lithocarpus".Etelänpyökit, "Nothofagus", luokiteltiin aiemmin pyökkikasveihin, mutta nykyään ne muodostavat oman heimonsa, "Nothofagaceae" (etelänpyökkikasvit).


title: Seventh Wave (System 7:n albumi)

text: Seventh Wave on brittiläisen System 7 -yhtyeen seitsemäs studioalbumi. Se julkaistiin vuonna 2001 heidän omalla A-Wave Records -levymerkillään. Tyyliltään se on psykedeelisvivahteista elektronista tanssimusiikkia.Kaikki kappaleet ovat Steve Hillagen ja Miquette Giraudyn kirjoittamia ja tuottamia. Lisäksi ranskalainen DJ Bruno Catala on osallistunut raitojen 1 ja 7 tekoon, ja The Orbin Alex Paterson puolestaan vaikuttaa raidalla 4.


title: Mathias Vidangossy

text: Mathias Leonardo Vidangossy Rebolledo (s. 25. toukokuuta 1987 Santiago de Chile, Chile) on chileläinen jalkapalloilija, joka edustaa Espanjan pääsarjassa, Primera Divisiónissa, pelaavaa Almeríaa. Hän pelaa seurassa lainassa Villarrealista. Pelipaikaltaan Vidangossy on keskikenttäpelaaja tai hyökkääjä.


title: Mathias Vidangossy

text: Vidangossy siirtyi Villarrealiin vuonna 2007 Unión Españolan riveistä ollen seuran toinen chileläishankinta samalla kaudella; toinen oli Colo-Colosta siirtynyt Matías Fernández.


title: Mathias Vidangossy

text: Kesällä 2007 Vidangossy oli mukana Chilen joukkueessa alle 20-vuotiaiden MM-turnauksessa. Hän on pelannut myös A-maajoukkueessa kolmen ottelua ja tehnyt niissä yhden maalin.


title: Antonio Bioni

text: Antonio Bioni (1698 – n. 1739) oli italialainen barokinajan säveltäjä. Hän oli syntyperäinen venetsialainen, mutta loi huomattavan kansainvälisen uran ja vaikutti muun muassa Wrocławissa ennen kuolemaansa ilmeisesti Wienissä.


title: Antonio Bioni

text: Bioni sai mainetta pääasiassa oopperoillaan:


title: 2. Bundesliiga

text: Jalkapallon 2. Bundesliiga () on Saksan jalkapallon toiseksi korkein sarjataso. Sarjan järjestää Saksan jalkapalloliiga DFL ("Deutsche Fußball Liga"), joka järjestää myös 1. Bundesliigan.


title: 2. Bundesliiga

text: 2. Bundesliigan 18 joukkuetta pelaavat keskenään kaksinkertaisen sarjan. Kaksi parasta joukkuetta nousee kauden päätteeksi suoraan pääsarjaan ja kolmanneksi sijoittunut joukkue pelaa ykkösbundesliigan kolmanneksi viimeisen kanssa kaksiosaisen karsinnan.


title: 2. Bundesliiga

text: 2. Bundesliiga perustettiin vuonna 1974. Tuolloin siihen kuului 40 joukkuetta jaettuna pohjoiseen ja eteläiseen aluesarjaan. Vuonna 1981 joukkuemäärä puolitettiin ja perustettiin yksi koko liittotasavallan laajuinen sarja. Kaudesta 1991–1992 lähtien entisen DDR:n eli Itä-Saksan joukkueet tulivat mukaan ja liiga jaettiin jälleen kahtia kahteen 12 joukkueen sarjaan, mutta seuraavaksi kaudeksi kaikki 24 joukkuetta muodostivat koko liittotasavallan laajuisen sarjan. 1994–1995 joukkuemäärä supistettiin nykyiseen kahdeksaantoista. Kausien 1992–1993 ja 2007–2008 välillä kaikki kolme parasta joukkuetta nousivat suoraan ykkösbundesliigaan.


title: Kylie Minogue (albumi)

text:
Kylie Minogue on Kylie Minoguen viides studioalbumi. Siltä julkaistiin singleinä kappaleet "Confide in me" joka ylsi Britannian singlelistan toiseksi (Suomessa listaykköseksi),
"Put youself in my place" ja "Where is the feeling". Confide in me nousi myös Australian listaykköseksi pitäen sijaa neljä peräkkäistä viikkoa. Albumi myi kultaa Britanniassa ja nousi korkeimmillaan albumilistan neljänneksi.


title: Kylie Minogue (albumi)

text:
Kyseessä on myös Kylien ensimmäinen levy jota ei tuottanut Stock Aitken Waterman.
Albumi sai arvosteluissa loistavan vastaanoton, mutta levy ei silti nostanut Kylien uraa uuteen lentoon maailmanlaajuisesti. Albumia on maailmanlaajuisesti myyty 2,5 miljoonaa kappaletta.Bonusraidat Japanin versiossa "Kylie Minogue":


title: Kylie Minogue (albumi)

text: Bonusraidat Kanadan versiossa "Kylie Minogue":


title: Forkys

text: Forkys () oli ensimmäisen jumalsukupolven edustaja kreikkalaisessa mytologiassa, merenjumala Pontoksen ja Gaian poika, joka hallitsi meressä piileviä vaaroja. Hänen sisaruksiaan olivat Eurybia, Keto ja Thaumas. Forkyksen ajateltiin asuvan jollakin läntisen meren saarista; eräs mahdollinen asuinpaikka olisi ollut Ithaka.


title: Forkys

text: Kreikkalaisessa mytologiassa vanhimpien jumaluuksien kohdalla on epäselvyyttä siitä, viittaavatko useat eri nimet, joita jumalille on annettu, yhteen ainoaan jumalaan, vai onko kyseessä ollut rinnakkaisia jumaluuksia. Myöskään Forkyksen kohdalla ei ole varmaa, ovatko Nereus ja Proteus hänen kanssaan sama meren jumala, joka vain esiintyy eri yhteyksissä eri nimellä.


title: Forkys

text: Antiikin taiteessa Forkys kuvattiin soihtua kantavaksi kalanpyrstöiseksi jumalaksi, jolla oli ravun etujalat.


title: Forkys

text: Forkyksen suurin merkitys ilmeni kuitenkin hänen lukuisten jälkeläisiensä kautta. Hänellä oli sisarensa Keton kanssa useita lapsia, jotka olivat suurimmaksi osaksi erilaisia hirviöitä.


title: Laakerikasvit

text: Laakerikasvit ("Lauraceae") on siemenkasvien lahkon "Laurales" heimo, jossa on noin 55 sukua ja yli 2000 (jopa 4000) lajia maailmanlaajuisesti. Suurin osa lajeista kasvaa kuitenkin lämpimillä ja trooppisilla alueilla, etenkin Kaakkois-Aasiassa ja Brasiliassa. Pääosa laakerikasveista on ainavihantia puita ja pensaita, mutta "Sassafras"-suvun edustajat pudottavat lehtensä ja suvun "Cassytha" lajit ovat loisivia köynnöskasveja.


title: Laakerikasvit

text: Maailmassa on myös muutamia laakeripuumetsiä, joissa valtalajina on laakerikasvien puut. Tällaisia metsiä löytyy Makaronesian saaristosta, eteläisestä Japanista, Madagaskarilta ja Chilen keskiosasta.


title: Laakerikasvit

text: Laakerikasveja käytetään taloudellisiin tarkoituksiin. Useista heimon lajeista löytyy runsaasti eteerisiä öljyjä, joista saadaan mausteita ja hajusteita. Avokado on merkittävä hedelmä, jota viljellään ympäri maailman lämpimiä alueita. Lisäksi monia puita käytetään puutavarana.


title: Laakerikasvit

text: Laakerikasvit ovat aromaattisen tuoksuisia, ja sekundaarinen aineenvaihdunta tuottaa flavoneja, eräitä flavonoleja, asetogeniineja ja joskus eräitä alkaloideja. Toisinaan kasveihin kerääntyy alumiinia. Puu on usein fluoresoivaa. Nivelten anatominen rakenne sisältää yhden aukon johtojännelieriössä, josta lähtee kaksi tai kolme johtojännettä lehteen. Soluissa on oksalaattikiteitä ja -hiekkaa. Silmut ovat tavallisesti suomuisia. Varren haarat ovat enemmän tai vähemmän kiehkuroina. Lehdet ovat lähes aina ehyitä, kierteisesti tai vastakkaisesti, hyvin harvoin kahteen riviin järjestyneitä, melko pitkäruotisia ja korvakkeettomia. Lehtilapa on usein melko möyheä, kuivana nahkea, alta harmahtava, ja sivusuonet nousevat kärkeä kohti vaihtelevan jyrkästi; pikkusuonet muodostavat selviä areoleita eli rajattuja alueita.


title: Laakerikasvit

text: Kasvit ovat tavallisesti heterodikogaamisia: yhdet kukat ovat hedevaiheessa, toiset emivaiheessa, ja osat vaihtuvat jonkin ajan kuluttua (keino estää itsepölytys); myös sekasopuisuutta ja kaksikotisuutta esiintyy. Kukinto on sarjamainen tai monihaarainen sekakukinto. Kukat ovat melko pieniä, kolmilukuisia. Kukkapohjus muodostaa usein lyhyen maljan (hypanthium); kehälehdet ovat tavallisesti kahtena kolmen lehden kiehkurana, toisinaan kahtena kahden lehden kiehkurana tai verhiö ja teriö ovat erilaistuneet. Heteet sijaitsevat tavallisesti kolmena kolmen heteen kiehkurana, joskus neljänä kolmen heteen kiehkurana, joskus on myös joutoheteitä; pölylokerot sijaitsevat erillään leveässä lokerositeessä eli konnektiivissa; ponnet avautuvat läpillä. Kehittyviä siitepölyhiukkasia ravitsevassa tapetum-kerroksessa on tavallisesti kaksi-, joskus jopa neljätumaisia soluja. Erillisissä emilehdissä on tavallisesti vartalo, ja luotti saattaa olla pallomainen. Siemenaiheet ovat kaksikalvoisia, ja megasporin eli isoitiön emosoluja on tavallisesti yksi. Hedelmä on pieni luumarja tai marja; usein hedelmäperä ja toisinaan myös kehälehdet ovat turvonneita ja värikkäitä. Hedelmä sisältää vain yhden kookkaan siemenen, jossa on toisinaan kirjava endospermi - tavallisesti se kuitenkin puuttuu kokonaan - ja usein paksu siemenkuori.


title: Laakerikasvit

text: Monet laakerikasvit muistuttavat kasvutavaltaan muskottikasveja (Myristicaceae) kiehkuroihin järjestyneine oksineen, mutta muskottikasvien lehdet ovat kahdessa rivissä, mikä on hyvin harvinaista laakerikasveilla.


title: Laakerikasvit

text: Laakerikasvien heimossa on noin 50 sukua ja 2500 lajia, jotka edustavat viittä kehityslinjaa eli kladia, joista viides käsittää useita tribuksia:Laakerikasvisuvut:


title: Annals of Mathematics

text: Annals of Mathematics (Ann. of Math.), jota usein kutsutaan lyhyellä nimellä "Annals", on joka toinen kuukausi ilmestyvä matematiikan tutkimuslehti. Sitä julkaisevat Princetonin yliopisto sekä Institute for Advanced Study. Se lukeutuu vaikuttavuuskertoimen ja muiden vastaavien kriteerien perusteella maailman arvovaltaisimpien matemaattisten julkaisujen joukkoon.


title: Annals of Mathematics

text: Joel E. Hendricks perusti julkaisun nimellä "The Analyst" vuonna 1874. Hän toimi myös lehden päätoimittajana. Julkaisu oli ”tarkoitettu suomaan tietoväline kaikkien puhtaan ja sovelletun matematiikan kannalta tärkeiden tai kiinnostavien kysymysten kaikenlaiseen esittelyyn ja erittelyyn, käsittäen erityisesti kaikki uudet ja mielenkiintoiset keksinnöt teoreettisessa ja käytännöllisessä astronomiassa, mekaanisessa filosofiassa sekä tekniikassa”. Sitä julkaistiin Des Moinesissa, ja se oli ensimmäinen yhdysvaltalainen matematiikkajulkaisu, joka ilmestyi yhtäjaksoisesti kauemmin kuin vuoden tai pari. Julkaisun tämä ilmentymä sai päätöksensä kymmenennen vuotensa – vuoden 1883 – jälkeen. Selitykseksi annettiin Hendricksin heikkenevä terveydentila. Hendricks teki kuitenkin järjestelyt lehden siirtämiseksi uuden johtajakunnan alaisuuteen.


title: Annals of Mathematics

text: Lehti alkoi ilmestyä uudelleen nykyisellä nimellään 1884 Virginian yliopiston Ormond Stonen johdolla. Se muutti Harvardiin 1899 ennen siirtymistään nykyiseen kotipaikkaansa Princetoniin 1911.


title: Annals of Mathematics

text: Erityisen merkittävä aikakausi lehdelle olivat vuodet 1928–1958, jolloin Solomon Lefschetz toimi sen päätoimittajana. Tuona aikana "Annalsista" tuli yhä tunnetumpi ja arvostetumpi julkaisu. "Annalsin" nousu piristi vuorostaan Yhdysvalloissa tehtyä matematiikan tutkimusta.


title: Annals of Mathematics

text: Princetonin yliopisto jatkoi "Annalsin" julkaisemista itsenäisesti vuoteen 1933 saakka, jolloin Institute for Advanced Study tuli mukaan toiseksi toimituksellista sisältöä valvovaksi tahoksi. Vuodesta 1998 lähtien lehti on ollut tavallisen painetun versionsa lisäksi saatavilla elektronisessa muodossa.


title: Annals of Mathematics

text: "Annals of Mathematicsin" nykyiseen (2007) päätoimittajakuntaan kuuluvat seuraavat henkilöt:


title: Annals of Mathematics

text: "Annals of Mathematicsia" ei tule sekoittaa lehteen "Mathematische Annalen", joka on siitä riippumaton saksalainen julkaisu.


title: Onnellinen käsi

text: Onnellinen käsi (; op. 18) on Arnold Schönbergin säveltämä vuoden 1913 yksinäytöksinen ooppera, johon säveltäjä myös teki itse libreton. Se kantaesitettiin Wienissä 24. lokakuuta 1924.


title: Andrew Smith

text: Andrew Smith (3. joulukuuta 1797, Hawick, Roxburghshire – 12. elokuuta 1872) oli skotlantilainen eläintieteilijä, kirurgi ja tutkimusmatkailija.


title: Andrew Smith

text: Smith opiskeli lääketiedettä Edinburghin yliopistossa ja valmistui 1819. Sitä ennen hän oli liittynyt armeijan lääkintähuoltojoukkoihin 1816. Hänet komennettiin Grahamstowniin Etelä-Afrikkaan 1820 valvomaan eurooppalaisten sotilaiden lääkintähuoltoa. 1822 hän sai komennuksen Albanyn alueelle, josta käsin hän johti tieteellistä retkikuntaa sisämaahan. Useita kertoja hänet lähetettiin bantuheimojen luo. 1824 hän vieraili Kaffrariassa ja teki tutkimuksia xhosaheimon tavoista. 1825 Kapmaan kuvernööri Charles Somerset nimitti Smithin ensimmäiseksi Etelä-Afrikan luonnonhistoriallisen museon pääjohtajaksi Kapkaupungissa.


title: Andrew Smith

text: 1828 Smith lähetettiin Namaqualandiin raportoimaan bushmanien elinoloista, ja kokemuksistaan hän kirjoitti teoksen "On the origin and history of the Bushmen" 1831. Samana vuonna alkoi liikkua huhuja levottomuuksista idässä ja kuvernööri Lowry Cole lähetti Smithin Nataliin tammikuussa 1832. Täällä hän haastatteli Dingaania ja raportoi Colelle. Hänen raporttinsa aiheutti kiinnostusta Kapmaan liikemiespiireissä ja paljolti sen ansiosta Iso-Britannia otti haltuunsa Port Natalin 1844. Kauppiaiden raportit Orange Riverin pohjoispuolelta 1833 johtivat Smithin puolitoista vuotta kestäneeseen matkaan Basutomaahan, Kurumaniin, Mzilikazi tukialueelle ja niinkin kauas pohjoiseen kuin Magaliesbergiin. Charles Davidson Bell matkusti mukana retkikunnan taiteilijana. Smithin "Report of the expedition for exploring Central Africa" julkaistiin 1836. Outoa kyllä, mutta ainoastaan kaksi lyhyttä raporttia julkaistiin hänen palattuaan Kapkaupunkiin 1836, vaikka hänen päiväkirjansa myöhemmin toimitti Percival R. Kirby ja sen julkaisi "Van Riebeeck Society" vuosina 1939-40 nimellä "The Diary of Dr. Andrew Smith, Director of the 'Expedition for Exploring Central Africa', 1834-36".


title: Andrew Smith

text: Smith tapasi Charles Darwinin (1809-1882), kun tämä käväisi 1836 Kapmaassa "HMS Beaglella". Darwin mainitsee Smithin kirjeenvaihdossaan ja kirjoituksissaan. Darwin ylisti Smithiä tämän saadessa Royal Societyn jäsenyyden 1857.


title: Andrew Smith

text: Smith muutti takaisin Englantiin tammikuussa 1837. Hän julkaisi 5-osaisen teoksen Etelä-Afrikan eläimistä 1838–1850, "Illustrations of the Zoology of South Africa". Hän eteni nopeasti urallaan ja 1853 hänestä tuli armeijan lääkintähuollon pääjohtaja. Hän oli vastuussa Krimin sodan lääkintähuollosta. Työstään hän sai huomattavia kunnianosoituksia eri yliopistoilta ja oppineiden yhteisöiltä. Sairastuminen pakotti hänet luopumaan virastaan 1858. Samana vuonna hänet lyötiin ritariksi ("Knight Commander of the Bath").


title: Andrew Smith

text: Smith nimesi lukuisia lajeja, muun muassa kosteikkofrankoliinin.


title: Ohjaskelkkailu talviolympialaisissa 2002

text: XIX talviolympialaisissa Salt Lake Cityssä vuonna 2002 järjestettiin ohjaskelkkailussa kolme kilpailua: miesten yksinkelkkailu, naisten yksinkelkkailu sekä parikelkkailu.


title: Koto

text: Koto voi tarkoittaa seuraavia asioita:


title: Angéla Németh

text: Angéla Ránky (o.s. Németh, 18. helmikuuta 1946 Budapest – 5. elokuuta 2014) oli unkarilainen keihäänheittäjä ja olympiavoittaja. Hän oli myös maajoukkuetason koripalloilija.


title: Angéla Németh

text: Angéla Németh pelasi koripalloa vuoteen 1964 mutta vaihtoi sitten lajia keihäänheittoon. Budapestin EM-kisoissa 1966 hän karsiutui heitettyään tuloksen 49,14. Méxicon 1968 olympialaisissa 176-senttinen Németh heitti toisella kierroksella silloisen ennätyksensä 60,36 ja voitti kultaa. Avioiduttuaan Angéla Ránky voitti kultaa Ateenan EM-kisoissa 1969 tuloksella 59,76. Helsingin EM-kisoissa 1971 hän sijoittui neljänneksi ja Münchenin 1972 olympialaisissa hän karsiutui loppukilpailusta.


title: Angéla Németh

text: Németh kuoli vuonna 2014 68-vuotiaana pitkän sairauden jälkeen.


title: Ilmari Krohn

text: Ilmari Henrik Reinhold Krohn [kru:n] (8. marraskuuta 1867 Helsinki – 25. huhtikuuta 1960 Helsinki) oli suomalainen säveltäjä, kirkkomuusikko ja musiikkitieteilijä. Ilmari Krohn kuului Krohnin saksalaisperäiseen sukuun; hänen isänsä oli kansanrunouden tutkija Julius Krohn.


title: Ilmari Krohn

text: Krohn opiskeli Helsingin yliopistossa estetiikkaa ja nykyiskansain kirjallisuutta sekä Richard Faltinin johdolla ja Leipzigin konservatoriossa musiikinteoriaa, sävellystä, pianonsoittoa ja urkujensoittoa. Jo opiskeluvuosinaan hän keräsi suomalaisia kansansävelmiä. Hän kiinnostui erityisesti hengellisistä sävelmistä ja käsitteli niitä ensimmäisessä suomalaisessa musiikkitieteen alan väitöskirjassa "Über die Art und Entstehung der geistlichen Volksmelodien in Finland" (1899). Krohnia voidaan pitää Suomen musiikkitieteen perustajana: hän toimi vuodesta 1900 alkaen yliopiston ensimmäisenä musiikin historian ja teorian dosenttina ja hoiti musiikkitieteen ylimääräistä professuuria vuosina 1918–1935. Hän myös pani alulle v. 1911 musiikintutkijoiden tutkijayhteisön, joka rekisteröitiin myöhemmin (1916) nimellä Suomen musiikkitieteellinen seura.


title: Ilmari Krohn

text: Krohn opetti Helsingin Filharmonisen Seuran orkesterikoulussa, Helsingin musiikkiopistossa (nykyinen Sibelius-Akatemia) ja Helsingin kirkkomusiikkiopistossa. Kirkkomuusikkona hän toimi Tampereella Aleksanterin kirkossa (1894–1905) ja Helsingin eteläisessä (Sörnäisten) suomalaisessa seurakunnassa Kallion kirkossa (1911–1944; Kallion kirkko rakennettiin vuonna 1912). Hän sävelsi pääasiassa hengellistä musiikkia, kuten kuoro- ja yksinlauluja, viisi kantaattia, oratoriot "Ikiaartehet" ja "Voittajat", "Johannes-passion", oopperan "Tuhotulva" (1916–18) ja ainoana säveltäjänä maailmassa koko Psalmien kirjan sisältävän "Psalttarin".


title: Ilmari Krohn

text: "Ikiaartehet" on ensimmäinen suomalainen oratorio, ja tekstin kirjoitti puoliso Hilja Haahti. Krohn ja Haahti vierailivat Roomassa pääsiäisenä 1911 ja Krohn kiinnostui armenialaisesta liturgiasta. Oratoriossa on kolme kuvaelmaa, ja ne sijoittuvat alkukristittyjen aikaan. Oratorion kantaesitys oli vuonna 1914. Soitinnusta arvosteltiin, ja Krohn uudisti oratoriota 1930-luvun alussa. Uusi versio kantaesitettiin vuonna 1935.


title: Ilmari Krohn

text: Krohn oli tuottelias tutkija, ja hän käsitteli hengellisen musiikin lisäksi mm. Richard Wagnerin, Anton Brucknerin ja Jean Sibeliuksen tuotantoa. Hän kehitti kattavan musiikinteorian, joka käsitti rytmi-, sävel-, sointu-, kontrapunkti- ja muoto-opin. Krohnin tutkijantyölle olivat ominaisia pyrkimys ilmiöiden täydelliseen systematisoimiseen, klassistinen estetiikka, sisällön kuvailu, kansalliset ja uskonnolliset painotukset sekä konservatiivisuus. Hän toimi myös musiikkiarvostelijana. Ilmari Krohn vihittiin Helsingin yliopistossa teologian kunniatohtoriksi vuonna 1955. Hän sai elämäntyöstään Suomen Kulttuurirahaston tunnustuspalkinnon vuonna 1954.


title: Ilmari Krohn

text: Ilmari Krohnin 1. puoliso vuodesta 1893 oli Emilie von Dittmann (1870−1905) ja 2. puoliso vuodesta 1906 kirjailija Hilja Haahti. Ensimmäisestä avioliitosta syntyneitä poikia olivat lääkäri ja runoilija Ensio Kurki-Suonio (1896−1993), säveltäjä Felix Krohn (1898−1963) ja Helsingin Johanneksen seurakunnan kirkkoherra ja hengellisen kansanmusiikin tutkija, teologian tohtori Erkki Kurki-Suonio (1901−1985).


title: Fokker Dr.I

text: Fokker Dr.I "Dreidecker" () oli Saksan keisarillisten ilmavoimien "Luftstreitkräften" ensimmäisessä maailmansodassa käyttämä hävittäjälentokone.


title: Fokker Dr.I

text: Reinhold Platzin suunnittelema ja Fokker-Flugzeugwerken valmistama kone tunnetaan erityisesti siitä, että useiden muiden saksalaisten hävittäjä-ässien ohella myös Punaisena paronina tunnettu Manfred von Richthofen lensi tällä konetyypillä.


title: Fokker Dr.I

text: Koneen tuotannon päättyessä toukokuussa 1918 niitä oli ehditty valmistaa ainoastaan 320 kappaletta.


title: Fokker Dr.I

text: Brittien "Royal Naval Air Service" (RNAS) otti huhtikuussa 1917 palveluskäyttöön Sopwith Triplanen, joka nopeasti osoittautui ylivoimaiseksi saksalaisten Albatros- ja Halberstadt -koneisiin nähden. Saksan sotaministeriön ilmavoimista vastaava "Idflieg" (lyh. "Inspektion der Fliegertruppen") tilasi lentokonevalmistajilta suunnitelman uudesta kolmitasosta. Yksitoista saksalaista konevalmistajaa vastasi tilaukseen, muun muassa Albatros, Pfalz, AEG, DFW, Schütte-Lanz, ja Euler. Näistä ainoastaan Pfalz Dr. I pääsi sarjavalmistukseen asti.


title: Fokker Dr.I

text: Fokkerin vastaus tilaukseen oli V.3, pieni pyörivällä tähtimoottorilla varustettu kolmitaso, jossa oli teräsputkirunko. Lentokokeiden osoittamien puutteiden vuoksi Fokker valmisti parannellun V.4 -prototyypin, jonka suurimmat uudistukset olivat suuremmat ohjaussiivekkeet ja siipien kärkiväli, myös siipien tuentaa parannettiin.


title: Fokker Dr.I

text: Fokker V.4 osoittautui ylivoimaiseksi muiden valmistajien esityksiin nähden ja määrättiin välittömästi sarjavalmistukseen.


title: Fokker Dr.I

text: Kaksi esituotantosarjan konetta (102/17 ja 103/17) nimikkeellä F.I toimitettiin Markebeekeen Belgiaan Jasta (lyh. "Jagdstaffel") 10:nen ja 11:sta taistelukoekäyttöön 28. elokuuta 1917.


title: Fokker Dr.I

text: Richthofen lensi 102/17 sarjanumeroisella koneella 1. syyskuuta ja seuraavien kahden päivän aikana ampui alas kaksi viholliskonetta. Kogenluftille (lyh. "Kommandierender General der Luftstreitkräfte") antamassaan raportissa hän kuvaili konetta erittäin tyydyttäväksi. Esituotantosarjan koneet olivat kuitenkin lyhytikäisiä; Kurt Wolff, Jasta 11:sta "Staffelführer" ammuttiin alas 102/17 -koneessa 15. syyskuuta ja Werner Voss, Jasta 10:nen Staffelführer kuoli 103/17 -koneen ohjaimiin 23. syyskuuta 1917.


title: Fokker Dr.I

text: Sarjatuotantokoneiden toimitukset alkoivat saman vuoden lokakuussa, kaikki koneet menivät Jasta 1:n käyttöön.


title: Bengt Olof Lille

text: Bengt Olof Lille (12. marraskuuta 1807 Heinola – 25. huhtikuuta 1875 Siuntio) oli suomalainen teologi ja virsirunoilija. Hän toimi kirkkohistorian professorina Helsingin yliopistossa vuosina 1840-1871 ja teologisen tiedekunnan dekaanina 1865–1871.


title: Bengt Olof Lille

text: Lille oli suomalaisen kirkkohistorian merkittävä uudistaja, joka lauantaiseuralaisen ystävänsä, dogmatiikan professori Axel Adolf Laurellin tavoin toi teologiseen tiedekuntaan aikansa modernin, kansainväliset mitat täyttävän tavan tarkastella kristinuskon historiaa. Ennen Lilleä teologisen tiedekunnan kirkkohistorian opetus oli Uuden testamentin läpikäyntiä ja selittämistä jae jakeelta. Uuden historiallisen tavan tarkastella kristinuskoa Lille toi Suomeen Saksan opintomatkaltaan, jonka hän teki vuosina 1836–1837. Merkittävimmät vaikutteensa hän sai Berliinistä, jossa hän opiskeli August Neanderin oppilaana. Lille oli ensimmäinen historiaa opettanut teologisen tiedekunnan professori.


title: Bengt Olof Lille

text: Matkansa aikana Lille toimi Suomalaisen Kirjallisuuden Seuran (SKS) asiamiehenä ja yritti saada tunnetun orientalistin Friedrich Rückertin kääntämään Kalevalan saksaksi. Lille osasi suomea erittäin hyvin, mikä oli poikkeuksellista hänen aikansa suomalaisessa yliopistomaailmassa. Hän ihaili Kalevalaa, jota hän käytti esimerkiksi kirkkohistoriallisten luentojensa lähteenä, sekä Kanteletarta, jota hän myös käänsi ruotsiksi.


title: Bengt Olof Lille

text: Lille oli kirjoittautunut Keisarilliseen Turun akatemiaan vuonna 1822. Filosofian kandidaatiksi hän valmistui 1827. Samana vuonna hän sai sekä filosofian maisterin että filosofian tohtorin arvon Turun akatemian viimeiseksi jääneessä filosofisen tiedekunnan promootiossa. Yliopiston siirryttyä Helsinkiin hän aloitti teologian opinnot. Lille oli Lauantaiseuran perustajajäseniä ja osallistui sen hankkeisiin. Hän oli sekä Helsingfors Lyceumin että Suomalaisen Kirjallisuuden Seuran perustajajäsen ja kirjoitti Helsingfors Morgonbladiin. Lyceumissa hän opetti uskontoa sekä logiikkaa ja etiikkaa.


title: Bengt Olof Lille

text: Syksyllä 1840 Lille aloitti kirkkohistorian luennot, joissa hän määritteli kirkkohistorian oppialan sekä käsitteli ensimmäisenä suomalaisena aikansa kirkkohistorian metodi- ja lähdekysymyksiä. Lille luennoi opiskelijoilleen kaikkia kirkkohistorian aikakausia. Useimmin toistuvat luentoaiheet olivat varhaiskirkon historia ja reformaatio. Hän piti lukuvuonna 1853–1854 maansa ensimmäiset luennot Suomen kirkkohistoriasta. Tästä luennosta säilyneet luentokatkelmat kuvaavat osaltaan, kuinka teologinen tiedekunta toimi suomalaisen papiston kansallisen ajattelun kouluna. Lillen luentojen uudistumista osoitti myös kirkkohistorian kulttuurihistoriallinen tarkastelu lukuvuonna 1860–1861.


title: Bengt Olof Lille

text: Lille oli välitysteologi ja toi tämän teologisen koulukunnan Suomeen. Oppi-isänsä Neanderin tavoin hän ei hyväksynyt hegeliläisyyttä, jota hän piti kristinuskon kanssa yhteensopimattomana. Friedrich Schleiermacheria hän puolestaan arvosti teologian uudistajana. Lillen poika Axel Lille tuli tunnetuksi toimittajana ja Ruotsalaisen kansanpuolueen puheenjohtajana.


title: Bengt Olof Lille

text: Akateemisen uransa ohella Lille toimi Siuntion kirkkoherrana vuodesta 1840 kuolemaansa saakka vuoteen 1875.


title: Bengt Olof Lille

text: Hän julkaisi 1830-luvun lopulla Väckaren-lehteä.


title: Miloslava Rezková

text: Miloslava Hübnerová (o.s. Rezková, 22. heinäkuuta 1950 Praha – 19. lokakuuta 2014) oli tšekkoslovakialainen korkeushyppääjä ja olympiavoittaja.


title: Miloslava Rezková

text: Vuonna 1967 Miloslava Rezkován korkeushyppyennätys oli 166. Vuonna 1968 hän voitti 18-vuotiaana olympiakultaa Méxicon kisoissa tuloksella 182. Ateenan EM-kisoissa 1969 hän voitti kultaa tuloksella 183. Avioiduttuaan valmentajansa Rudolf Hübnerin – 218 cm hallissa ja 214 cm ulkoradoilla ylittäneen entisen korkeushyppääjän – kanssa 169-senttinen rouva Hübnerová sijoittui vielä kaksissa seuraavissa EM-kisoissa viidenneksi ja Münchenin 1972 olympialaisissa 15:nneksi.


title: Miloslava Rezková

text: Ammatiltaan Miloslava Hübnerová oli kultaseppä.


title: Seututie 296

text: Seututie 296, jonka nimi on Ala-Okeroistentie, kulkee Hollolan Salpakankaalta Ala-Okeroisten kautta Renkomäkeen.


title: Seututie 296

text: Tie risteää entisen valtatie 4:n, seututie 140:n kanssa, jonka kadunnimi on Helsingintie. Risteyksen jälkeen seututien nimi on Uusi Orimattilantie. Uusi Orimattilantie päättyy Uudenmaankatuun Renkomäessä


title: Seututie 296

text: Tien varrella sijaitsevat muun muassa:


title: Margitta Gummel

text: Margitta Gummel (o.s. Helmbold, s. 29. kesäkuuta 1941) on entinen DDR:ää edustanut kuulantyöntäjä ja olympiavoittaja.


title: Margitta Gummel

text: Margitta Helmbold sijoittui kuulantyönnössä viidenneksi Tokion 1964 olympialaisissa. Vuonna 1966 hän voitti sisäratojen Euroopan mestaruuden ja sai ulkoratojen EM-kisoissa Budapestissa hopeaa hävittyään vain Neuvostoliiton Nadešda Tšišovalle. Syyskuussa 1968 rouva Gummel työnsi maailmanennätyksen 18,87. Méxicon 1968 olympialaisissa hän työnsi loppukilpailun kolmannella kierroksella maailmanennätyksen 19,07 ja paransi viidennellä työnnöllään tulokseksi 19,61, mikä riitti olympiavoittoon. Syyskuussa 1969 hän työnsi maailmanennätyksen 20,10 ylittäen toisena naiskuulantyöntäjänä 20 metrin rajan. Viisi päivää myöhemmin Ateenan EM-kisoissa hän sai hopeaa ja menetti maailmanennätyksensä Nadešda Tšišovalle. Helsingin EM-kisoissa 1971 Gummel sai pronssia. Münchenin 1972 olympialaisissa hän työnsi uransa parhaan tuloksen 20,22, mutta Tšišova oli jälleen parempi uudella ME-tuloksella.


title: Margitta Gummel

text: Ammatiltaan Margitta Gummel on ollut liikennepoliisi. Hän on toiminut sekä DDR:n että yhdistyneen Saksan olympiakomiteassa.


title: Nicola d’Arienzo

text: Nicola d’Arienzo (24. joulukuuta 1842 Napoli – 25. huhtikuuta 1915 Napoli) oli italialainen säveltäjä. Hän tuli aikanaan kohtalaisen tunnetuksi oopperoillaan, mutta on jäänyt pitkälti aikalaistensa varjoon.D’Arienzon tiedetään säveltäneen myös oopperoita, jotka eivät koskaan saaneet kantaesitystään:


title: Hyppönen

text: Hyppönen on seuraavien tunnettujen suomalaisten sukunimi:


title: Ichigo 100%

text: Ichigo 100% on japanilainen manga- ja animesarja, joka kertoo Junpei Manakasta ja hänen ystävistään. Sarjan tekijä on Mizuki Kawashita.


title: Ichigo 100%

text: Sarjan muita henkilöitä ovat Aya Toujo, Rikiya Komiyama, Tsukasa Nishino, Okusa,Hiroshi Sotomura, Amachi, Satsuki Kitaoji, Misuzu Sotomura ja Chinami Hashimoto.


title: Ichigo 100%

text: Eräänä kauniina päivänä Junpei Manaka menee koulunsa katolle katsomaan kaunista näköalaa. Katolla Junpei huomaa kauniin koulutytön joka kaatuu ja tuulen nostaessa tytön hametta, paljastuu hänen mansikka-alushousunsa. Tyttö juoksee pois ennen kuin Junpei saa selville hänen nimeään. Junpei, joka haluaa tulla elokuva-ohjaajaksi ajattelee,että tämä olisi täydellinen kohtaus elokuvaan. Niinpä hän alkaa etsiä tyttöä ainoana vihjeenään, että hänellä on mansikka-alushousut.


title: Ida Basilier

text: Ida Mathilda Basilier-Magelssen (10. syyskuuta 1846 Nivala – 23. toukokuuta 1928 Hegra, Norja) oli suomalainen oopperalaulaja.


title: Ida Basilier

text: Ida ehti lapsuudessaan asua syntymäpaikkakuntansa Nivalan lisäksi Kalajoella ja Kokkolassa ennen kuin perhe muutti Ouluun. Päästötodistuksen "Oulun tyttökoulusta" hän sai vuonna 1862. Perheessä harrastettiin musiikkia, ja Ida oli jo lapsena innostunut laulamisesta.


title: Ida Basilier

text: Laulun opinnot Ida aloitti Helsingissä Ruotsalaisen teatterin laulunopettajan Filip Jacobsonin johdolla. Lahjojensa ansiosta hän sai valtion apurahan, jonka turvin hän pääsi Pariisin konservatorioon vuosiksi 1867–1870. Lisäksi hän opiskeli lyhyen aikaa Pietarissa.


title: Ida Basilier

text: Opintojensa jälkeen Ida kiinnitettiin Ruotsin kuninkaalliseen oopperaan vuosiksi 1872–1874. Suomalaisessa oopperassa hän esiintyi vierailevana tähtenä vuodesta 1873 alkaen ja vakinaisemmin vuosina 1876–1878. Oopperakiinnitysten lisäksi Ida konsertoi Pohjoismaissa ja muuallakin Euroopassa. Vuonna 1878 hän meni naimisiin norjalaisen Johan Sigismund Cammermeyer-Magelssonin kanssa ja asettui asumaan Osloon. Ida esiintyi vielä jonkun kerran Oslossa ja Suomessakin, mutta hänen päätoiminen työnsä oli toimia Oslon konservatorion laulunopettajana.


title: Ida Basilier

text: Ida Basilierille on pystytetty muistopatsas Norjan Hegraan.


title: Adam Rodríguez

text: Adam Rodríguez (s. 2. huhtikuuta 1975 New York) on yhdysvaltalainen näyttelijä. Hänen televisiouraansa kuuluu muun muassa Roswell, Felicity, Brooklyn South, NYPD Blue, Kova laki (Law & Order), Ruma Betty, sekä UPN:n lyhytkestoinen All Souls, jossa esitti pyörätuolissa liikkuvaa tietokone-eksperttiä Patrick Fortadoa riivatussa sairaalassa.


title: Adam Rodríguez

text: Hän on myös esiintynyt Jennifer Lopezin videossa "If You Had My Love". Elokuvissa hän on esiintynyt kahdessa independent-tuotannossa: "Sacred Is the Flesh" rappari Nasin ja Elise Nealin kanssa, sekä "Rikki, the Pig" Jon Sedan ja Mario Lopezin kanssa.


title: Adam Rodríguez

text: Lukiossa hän suunnitteli olevansa ammattimainen baseballin pelaaja, mutta loukkaantuminen murskasi unelmat. Vasta collegen näyttelemiskurssin jälkeen hän päätti ruveta näyttelemään. Hän lopetti koulun ja työskenteli hanttihommissa – jopa välitysfirmassa sekä kiinteistövälitysfirmassa – jotta ei olisi klassinen nälkiintyvä näyttelijä. Lopulta asiat lähtivät käyntiin. Hän sai yksirivisen roolin NYPD Bluessa jälkeen roolin Brooklyn Southista konstaapeli Hector Villanuevana.


title: Adam Rodríguez

text: Rodríguez on ollut myös Lionel Richien musiikkivideossa "I Call it Love"


title: Adam Rodríguez

text: Rodríguez esittää CSI: Miamissa rikostutkija Eric Delkoa.


title: Michael Arne

text: Michael Arne (n. 1740 – 14. tammikuuta 1786) oli brittiläinen säveltäjä. Hän syntyi Lontoossa säveltäjä Thomas Arnen pojaksi. Hänen tunnetuimpiin kappaleisiinsa kuuluu laulu ”Lass with the Delicate Air”.


title: Michael Arne

text: Michael Arnen äiti oli Cecilia Young. Hänet kasvatti pääosin hänen tätinsä, hänen vanhempansa erosivat vuonna 1755. Nuoruudessaan hän sai mainetta laulajana, cembalistina ja urkurina. 1750–1760-luvuilla hän sävelsi useita lauluja teatteria varten Lontoossa.


title: Michael Arne

text: Arne meni vuonna 1766 naimisiin laulajatar Elizabeth Wrightin kanssa. Hän oli aikuisiällään kiinnostunut alkemiasta, mikä osaltaan edesauttoi säveltäjän viimeisten vuosien taloudellista romahtamista. Hän kuoli noin 46-vuotiaana köyhyydessä Lambethissa.


title: Michael Arne

text: Laulujensa lisäksi Arne sävelsi muutamia englantilaisia oopperoita ja vielä useampia yhteistyössä muiden ajan säveltäjien kanssa.


title: Kevät (albumi)

text: Kevät on lauluyhtye Rajattoman viides albumi. Se on julkaistu vuonna 2005. Albumi sisältää 11 suomenkielistä kappaletta. Levyn ensimmäinen single on vuonna 2009 lopettaneen The Crash -yhtyeen Teemu Brunilan säveltämä ja sanoittama kappale ”Lunta”. Kappaleesta on tehty myös musiikkivideo. Video esitettiin Levyraati-ohjelmassa 17. huhtikuuta 2005, ja raati valitsi sen voittajaksi. Toinen single albumilta oli Ufo Mustosen tekemä ”Kertosäkeen nainen”. "Kevät"-albumia on myyty 19 500 kappaletta, ja kultalevyn se sai ilmestymisvuonnaan. Albumi nousi Suomen virallisella albumilistalla parhaimmillaan sijalle kolme .


title: Madeline Manning

text: Madeline Manning (myöh. Jackson, Mims, s. 11. helmikuuta 1948) on entinen yhdysvaltalainen 800 metrin juoksija ja olympiavoittaja.


title: Madeline Manning

text: Madeline Manning voitti olympiakultaa 800 metrin juoksussa Méxicon 1968 kisoissa. Neljä vuotta myöhemmin Münchenin 1972 olympiakisoissa hän putosi 800 metrillä välierissä mutta sai hopeaa 4 x 400 metrin viestissä, jossa hän juoksi toisen osuuden. Hän piti juoksu-urallaan useasti välivuosia mutta oli mukana vielä Montrealin 1976 olympiakisoissa (putosi välierissä) ja valittiin vuonna 1980 Yhdysvaltain olympiajoukkueeseen, mutta olympiaboikotti esti matkan Moskovan kisoihin. Vuonna 1981 Manning juoksi 800 metrillä ajan 1.58,50, jolla hän oli sen vuoden maailmantilastossa 13:s, edellään vain itäblokin juoksijoita.


title: Madeline Manning

text: Madeline Manning esiintyi gospellaulajana ja toimi saarnaaja Billy Grahamin apulaisena.


title: Rajgir

text: Rajgir (entinen Rajagriha, ) on kaupunki Nalandan piirikunnassa Biharin osavaltiossa Intiassa. Muuhun Intiaan verrattuna alueen taloutta rasittavat etenkin nopea väestönkasvu ja toistuvat tulvat. Rajgirin asema on hieman muuta aluetta parempi uskonnollisiin kohteisiin suuntautuvan turismin takia. Myös kaupungissa olevat kuumat lähteet kiinnostavat turisteja.


title: Rajgir

text: Rajgir oli Magadha-valtion pääkaupunkina 400-luvulle eaa. asti, jolloin kuningas Ajatashatru siirsi pääkaupungin Pataliputraan. Kaupungissa on lukuisia historiallisia kohteita tältä kaudelta, kuten hallintorakennuksia, buddhalaisia temppeleitä ja stupia. Rajgir on sekä buddhalaisille että jainalaisille pyhä kaupunki, sillä kummankin uskonnon perustajat Gautama Buddha ja Mahavira oleskelivat siellä.


title: Tim Kaine

text: Timothy Michael ”Tim” Kaine (s. 26. helmikuuta 1958 Saint Paul) on yhdysvaltalainen lakimies ja demokraattisen puolueen poliitikko. Hän tuli valituksi Richmondin kaupunginvaltuustoon Virginiassa ensimmäistä kertaa vuonna 1994 ja nousi sittemmin kaupungin pormestariksi. Hän aloitti tammikuussa 2002 Virginian varakuvernöörinä ja toimi vuoden 2006 tammikuusta osavaltion kuvernöörinä.


title: Tim Kaine

text: Kaine nousi demokraattien kansallisen komitean (Democratic National Committee) puheenjohtajaksi tammikuussa 2009 ja toimi tehtävässä huhtikuuhun 2011. Hän jätti paikkansa kuvernöörinä vuonna 2010 ja hänen seuraajakseen valittiin republikaani Bob McDonnell.


title: Tim Kaine

text: Kaine valittiin marraskuussa 2012 Yhdysvaltain senaatin jäseneksi Virginiasta ja hän aloitti tehtävässä tammikuussa 2013. Hän voitti vaaleissa niin ikään kuvernöörinä aiemmin toimineen George Allenin.


title: Tim Kaine

text: Heinäkuussa 2016 Hillary Clinton valitsi Kainen Yhdysvaltain demokraattisen puolueen varapresidenttiehdokkaaksi vuoden 2016 presidentinvaaleissa.


title: Tim Kaine

text: Kaine on naimisissa ja hänellä on kolme lasta. Ennen poliittista uraansa hän työskenteli lakimiehenä Richmondissa ja opettajana Richmondin yliopiston lakikoulussa.


title: Colette Besson

text: Colette Besson (myöh. Nogués, 7. huhtikuuta 1946 Saint-Georges-de-Didonne – 9. elokuuta 2005 La Rochelle) oli ranskalainen 400 metrin juoksija ja olympiavoittaja.


title: Colette Besson

text: Ennen Méxicon 1968 olympialaisia Colette Bessonin ennätys 400 metrin juoksussa oli 53,8. Olympiaradalla hän juoksi alkuerässä ajan 53,1 ja välierässä 53,6, ja finaalin hän voitti Euroopan ennätyksellä 52,0. Ateenan EM-kisoissa 1969 Besson juoksi kaksi maailmanennätystä mutta ei voittanut yhtään kultamitalia: 400 metrin juoksun voitti hänen maannaisensa Nicole Duclos molempien juostessa ME-ajan 51,7, ja ensi kertaa arvokisojen ohjelmassa olleessa 4 x 400 metrin viestissä Ison-Britannian Lillian Board oli maalissa niukasti ennen Ranskan ankkurina juossutta Bessonia. Molemmat maat saivat nimiinsä ME-ajan 3.30,8.


title: Colette Besson

text: Helsingin EM-kisoissa 1971 Besson sijoittui 400 metrillä seitsemänneksi, ja viesti päättyi keskeytykseen. Münchenin 1972 olympialaisissa Besson karsiutui 400 metrin toisissa alkuerissä ja sijoittui 4 x 400 metrin viestissä Ranskan joukkueen toisen osuuden juoksijana neljänneksi.


title: Colette Besson

text: Sisäratojen EM-kilpailuissa Besson voitti kultaa 400 metrillä ja 4×1 kierroksen viestissä Belgradissa 1969 sekä 1+2+3+4 kierroksen viestissä Wienissä 1970. Ranskan mestaruuden hän voitti ulkoradoilla 400 metrillä vuosina 1968 ja 1971 ja 800 metrillä vuonna 1970 sekä sisäradoilla 400 metrillä vuonna 1972, 800 metrillä vuonna 1973 ja 1 500 metrillä vuonna 1976. Lisäksi hän voitti Ranskan maastojuoksumestaruuden vuonna 1971.


title: Raw View

text: Raw View, aiemmin Photo Raw, oli suomalainen kuvajournalismia ja dokumentaarista valokuvausta käsittelevä aikakauslehti. Lehden päätoimittaja oli Hannamari Shakya (o.s. Rinne). Lehteä kustansi Soul Creations Oy. Lehden ensimmäinen numero ilmestyi 18. lokakuuta 2007. Lehdestä ilmestyi sekä suomen- että englanninkielinen versio, ja se ilmestyi kolme kertaa vuodessa 160-sivuisena.


title: Raw View

text: Lehti on palkittu muun muassa Opetusministeriön laatupalkinnolla vuonna 2009. Vuonna 2016 lehti sai Kultin Vuoden laatulehti -palkinnon.


title: Raw View

text: Lehden nimi muuttui marraskuussa 2014 muotoon Raw View, ja samalla se keskittyy taiteellisesta näkökulmasta lähestyviin dokumentaarisiin valokuvaprojekteihin.


title: Raw View

text: Päätoimittaja Shakyan mukaan lehden kohderyhmä ovat valokuvan sisällöstä kiinnostuneet ihmiset jotka saavat kuvista innoitusta, eivät tekniikkaorientoituneet harrastelijat. Se halusi olla myös selvästi elitistinen, ja sen pyrkimys oli levitä ulkomaille brittiagentin kautta, joka välitti sitä yli 60 maahan.


title: Raw View

text: Toimituskuntaan kuului 30 henkeä, myös ulkomaalaisia, joista toistakymmentä oli vapaaehtoisina mukana olevia nimikuvaajia.


title: Raw View

text: Lehden viimeinen numero julkaistaan marraskuussa 2017, jonka jälkeen lehteä kustantava Soul Creations Oy keskittyy valokuvakirjojen julkaisemiseen. Syynä lehden lopettamiselle ovat lehden oman tiedotteen mukaan taloudelliset haasteet. Kymmenes ja viimeiseksi jäävä numero on omistettu Suomelle.


title: Raw

text: Raw voi tarkoittaa ainakin seuraavia asioita:


title: Qızılorda

text: Qızılorda (, ), aiemmin Kyzyl-Orda (), on kaupunki Kazakstanin eteläosassa, Syrdarjan pohjoisrannalla. Se on Qızılordan alueen pääkaupunki. Kaupungin asukasmäärksi arvioitiin 201 719 (2012).


title: Qızılorda

text: Qızılorda perustettiin 1820 Kokandin kaanikunnan linnakkeeksi suojaamaan Ak-Metšetin kaupunkia (, suom. valkoinen moskeija). Venäläiset joukot valtasivat kaupungin kenraali Vasili Perovskin johdolla 1853. Kokandin kaanikunta kaatui 1876.


title: Qızılorda

text: Venäläiset nimesivät linnakkeen Fort Perovskiksi ('Perovskin linnake'). Vuodesta 1867 kaupungin nimi oli Perovsk, vuonna 1920 se nimettiin uudelleen Ak-Metšetiksi. 1925 kaupunki nimettiin jälleen uudelleen, tällä kertaa nimeksi tuli Kyzyl-Orda, joka tulee kazakin kielestä ja tarkoittaa punaista pääkaupunkia; vuosina 1925–1929 kaupunki toimikin Kazakstanin pääkaupunkina.


title: Qızılorda

text: Ukrainan yhdistetty valtionyliopisto toimi evakossa Qızılordassa sotavuosina 1942–1943.


title: Qızılorda

text: Metalliteollisuutta, selluloosa- ja paperitehdas, rakennusteollisuutta. Pien- ja elintarviketeollisuutta. Maataloudessa riisintuotannon keskus, joka on tunnettu myös meloneistaan.


title: Qızılorda

text: Kaupungin nähtävyyksiin kuuluvat ortodoksinen Kristus Vapahtajan kirkko 1800-luvulta, Aitbajan moskeija (1878). Kaupungin eteläpuolella on pato Syrdarjan vesivoimaloineen. Pedagoginen instituutti, kaksi teatteria, kotiseutumuseo.


title: Qızılorda

text: Kaupunki on liikenteellisesti merkittävä. Sen kautta kulkee Kazakstanin eteläinen päärata. Tšeljabinskista saapuva eurooppatie E123 kulkee kaupungin läpi ja jatkaa etelässä muun muassa Taškentiin ja Dušanbeen. Lisäksi kaupunkiin saapuvat eurooppatiet E38 ja E004. Myös lentokenttä.


title: Nicholas Liverpool

text: Nicholas Joseph Orville Liverpool (9. syyskuuta 1934 Grand Bay, Dominica – 1. kesäkuuta 2015 Miami, Florida, Yhdysvallat) oli dominicalainen poliitikko. Hän oli maansa presidentti 2. lokakuuta 2003 – 2012.


title: Nicholas Liverpool

text: Liverpool valmistui Hullin yliopistosta vuonna 1957. Hän opiskeli pääaineenaan lakitiedettä ja sai lakimiehen oikeudet 1961. Vuonna 1965 Liverpool valmistui filosofian tohtoriksi Sheffieldin yliopistosta.


title: Nicholas Liverpool

text: Liverpool toimi Dominican Yhdysvaltain suurlähettiläänä 1998–2001. Hänestä tuli Dominican kahdeksas presidentti vuonna 2003 ja hänet valittiin toiselle kaudelle vuonna 2008.


title: Nicholas Liverpool

text: Liverpool kuoli 80-vuotiaana Miamissa, jossa hän oli ollut hoidettavana.


title: Impossible Princess

text: Impossible Princess on Kylie Minoguen kuudes albumi. Albumin nimi vaihdettiin viime tingassa Kylie Minogueksi sillä Walesin Prinsessa Dianan kuoleman seurauksena Kylie ei haluttu julkaista pitkäsoittoaan nimellä Impossible princess. Prinsessa oli yksi Kylien tärkeimmistä ystävistä, ja Kylie puhuu Dianan kuolemasta mm. vuonna 1997 tehdyssä dokumentissa.


title: Impossible Princess

text: Impossible princess/Kylie Minogue on ainoa albumi joka on täysin Kylie Minoguen näkemyksien mukaan tuotettu ja kirjoitettu albumi. Se floppasi ja myi maailmanlaajuisesti 300 000 kappaletta joista n. 100 000 kappaletta myytiin pelkästään Britanniassa. Tällä albumilla Kylien ura näytti olleen lopullisesti ohi.


title: Impossible Princess

text: Albumilla Kylien kanssa yhteistyössä kuullaan mm. Manic Street Preachers yhtyettä.


title: Impossible Princess

text:
The bonus track appears on the Japanese edition of "Impossible Princess".
The re-release of "Impossible Princess" includes a bonus disc of remixes and B-sides.


title: Meduusa

text: Meduusa tai Medusa voi viitata seuraaviin asioihin:


title: Järvenjärvi

text: Järvenjärvi tarkoittaa seuraavia maantieteellisiä kohteita:


title: Kosteikkofrankoliini

text: Kosteikkofrankoliini ("Pternistis swainsonii") on afrikanfrankoliinien sukuun kuuluva aitokanojen heimon kanalintu. Lajin nimesi Andrew Smith vuonna 1836 William Swainsonin kunniaksi.


title: Kosteikkofrankoliini

text: Linnun pituus on noin 38 cm. Höyhenpuku on pääosin tummanruskea, vatsapuolella on mustaa kuviointia. Naama ja kurkku ovat punaista höyhenetöntä helttaa. Nokka ja koivet ovat tummanharmaat. Sukupuolet ovat samannäköisiä paitsi että koiraan jaloissa on terävät kannukset. Nuori lintu on puvultaan aikuista himmeämpi ja siltä puuttuu punainen heltta. Ääni on voimakas ja karhea karjaisu. Pesimäajan ulkopuolella laji voi muodostaa pieniä parvia. Sateella se voi hakeutua puun latvuston suojaan.


title: Kosteikkofrankoliini

text: Kosteikkofrankoliini elää eteläisessä Afrikassa noin 1,3 miljoonan neliökilometrin alalla. Lajin kanta on elinvoimainen.


title: Kosteikkofrankoliini

text: Metsät, pensassavannit ja viljelysmaat.


title: Kosteikkofrankoliini

text: Parit pesivät yksittäin, osassa levinneisyysaluetta 2 kertaa kesässä. Pesä piilotetaan maahan ruohikkoon, mielellään pensaan alle. Naaras munii 4–8 munaa, joita se hautoo noin 3 viikkoa. Poikaset ovat pesäpakoisia ja lentää räpistelevät jo muutaman päivän ikäisinä.


title: Kosteikkofrankoliini

text: Laji syö enimmäkseen siemeniä ja kasvinosia sekä pieniä selkärangattomia. Parvet voivat vaellella vastakorjatuilla maissipelloilla etsien karisseita siemeniä.


title: Järvenjärvi (Vaala)

text: Järvenjärvi on järvi Vaalan kunnassa Pohjois-Pohjanmaalla. Se sijaitsee Järvikylässä Vaalan keskustaajaman länsipuolella Oulujoen pohjoisrannalla. Kutujoki laskee järven pohjoisosaan, ja Välijoki laskee järvestä Keskijärveen.


title: Järvenjärvi (Vaala)

text: Järven pohjois- ja itäosat ovat suoperäistä purojen ja ojien rikkomaa aluetta, jonno Kutujoen lisäksi laskee järven pohjoispuolisilta soilta alkunsa saava Tolkanoja. Rasinsuolta alkunsa saava Rasinoja laskee järven eteläosaan. Kutuojan ja Väliojan varret sekä järven ranta-alueet ovat luonnontilaisia kosteikkoja.


title: Järvenjärvi (Vaala)

text: Alueen linnustoon kuuluvat pääasiassa sorsa- ja vesilinnut, pesimäaikana järvellä tavataan myös kahlaajalintuja. Yleisimmin tavattavia pesiviä lajeja ovat telkkä, tukkasotka, tavi ja haapana.


title: Piiloraita

text: Piiloraita on tavallisimmin albumin lopussa oleva musiikkiraita, jota ei ole ole merkitty albumin kansilehteen tai kappalelistaan.


title: Piiloraita

text: Piiloraita on, kuten mainittu, kappale tai ääniraita, jota ei ole merkitty millään tavalla. Tavallisin tapa piilottaa ääniraita on lisätä se CD-levylle, yleensä albumin viimeisen kappaleen jälkeen. Albumin viimeisen kappaleen jälkeen on jonkin aikaa hiljaista, jonka jälkeen alkaa piiloraita.


title: Piiloraita

text: CD-levylle voidaan myös tehdä niin sanottu 'nollaraita' (HTOA, eli "Hidden Track One Audio"), täten piiloitettu ääniraita on sijoitettu ennen levyn ensimmäistä kappaletta, ja käyttäjä joutuu näin hakemaan raidan käsin; CD-soittimet eivät pysty hakemaan raitaa ennen CD-levylle asetettua aloituspistettä.


title: Piiloraita

text: Myös vinyylilevyillä on julkaistu piiloraitoja. Beatles-yhtyeen kappale "Her Majesty" on teknisesti piiloraita, koska sitä ei mainita levyn kannessa eikä kappalelistassa.


title: Piiloraita

text: Nirvana-yhtyeen levyllä Nevermind kappale "Endless, Nameless" on piilotettu viimeisen kappaleen jälkeen, kymmenen minuutin hiljaisuuden kohdalla.


title: Piiloraita

text: Raitoja piilotetaan eri syistä, joskus laillisista syistä. Ramones-yhtyeen kappale "Carbona, not Glue" joutui tavaramerkkikiistaan, ja kappale julkaistiin täten piiloraitana. Clash-yhtyeen kappale "Train in Vain" löytyy levyltä, mutta sitä ei mainita levyn kannessa. Syy tähän on se, että "London Calling"-levyn kannet olivat jo painettuja kun päätös lisätä kappale levylle tehtiin.


title: Piiloraita

text: Useimmiten syy piiloraidan lisäykseen on vain humoristinen; levyn tekijä haluaan yllättää kuulijan.


title: Piiloraita

text: Suomalaisen Kyyria-yhtyeen jokaisella levyllä on piiloraita; ensimmäisen levyn piiloraita on "In the Night", toisen levyn piiloraita on lyhyt, puhuttu osuus levyn sanoituksesta, ja yhtyeen kolmannen ja viimeisen levyn piiloraita on kappale "Agartha".


title: Sandown

text: Sandown on suosittu virkistyspaikka Wightsaaren kaakkoisrannikolla Etelä-Englannissa. Sen naapuri on etelässä Shanklin. Ne sijaitsevat Sandown Bayn poukamassa Englannin kanaalissa ja ovat kuuluisia upeasta rannastaan. Sandownin lähettyvillä sijaitsi ennen Sandownin linna.


title: Sandown

text: Sandownin ystävyyskaupungit ovat Tonnay-Charente Ranskassa ja St. Pete Beach Floridassa, Yhdysvalloissa.


title: Sandown

text: Asukkaita Sandownin kaupunkialueella on vajaat 12 000. Lahden rannalla olevien kaupunkien (the Bay cluster) yhteinen asukasluku vuonna 2010 oli 21 800.


title: Sandown

text: Sandown on tyypillinen viktoriaaninen merenrantakaupunki ja sen erikoisuus on ympäröivä luonnonkauneus. Sen pohjoispuolella sijaitsee Culver Down, kalkkikumpu, joka on avoinna yleisölle ja sen omistaa pääasiassa National Trust. Culver Down suosii monia villieläimiä ja sen reunoille pesiviä lintuja. Lähellä sisämaata sijaitsee Sandownin tasanko, yksi harvoista Wightsaaren makeanveden kosteikoista. Alueella sijaitsee Alverstone Mead Local Nature Reserve, joka on suosittu paikka lintujen tarkkailuun. Etäämmällä sisämaassa Borthwoodin metsämaa tarjoaa kävelyreittimahdollisuuksia.


title: Sandown

text: Kaikista merkittävin luontoalue on Special Area of Conservation, joka peittää merellisen sublitoraalisen alueen. Erikoisen alhaisen laskuveden aikaan kivettynyt metsä paljastuu osittain näkyviin merenpohjasta Sandown Bayn pohjoisosassa ja rannalle ajautuukin usein kivettyneiden puiden osia.


title: Sandown

text: Sandown on ollut suosittu merellinen virkistäytymispaikka aina viktoriaanisesta ajasta lähtien hiekkarantojen ja suotuisien säiden ansiosta. Se onnistui, muiden wightsaarelaisten virkistäytymiskohteiden kanssa, yhdistämään Sandownin Ventnoriin rautatiellä saaren etelärannikolla ja Rydeen pohjoisrannikolla. Sandownin rautatieasema on vieläkin vanhan toimivan rautatien varrella, joka tätä nykyä kulkee Ryde Pieriltä Shankliniin.


title: Sandown

text:
Nykyään Sandownin kävelykatu rehentelee viktoriaanisilla ja edvardiaanisilla hotelleillaan. Sandown Pier tarjoaa laajat huvittelumahdollisuudet pelikeskuksineen ja leikkipaikkoineen. Se tarjoaa myös mahdollisuuden kalastaa. Pohjoisempana on Wightsaaren eläintarha, suurten kissaeläinten pyhäkkö ja muita mahdollisuuksia virkistäytyä joihin lukeutuu muun muassa 18 reiän golfrata, geologinen museo Dinosaur Isle sekä tenniskenttiä ja keilaratoja.
Yhtyeiden Level 42 ja The Bees jäsenet kävivät Sandown High Schoolin ja aloittivat musikaalisen uransa Sandownissa. Näytelmäkirjailija Anthony Minghella on myös koulun entinen oppilas.


title: Gorgot

text: Gorgot ( 'kauhistuttavat') olivat kreikkalaisessa mytologiassa naispuolisia hirviöitä, joilla oli terävät hampaat ja hiuksinaan käärmeitä. Se, joka katsoi niitä suoraan silmiin, muuttui kiveksi.


title: Gorgot

text: Antiikin taiteessa gorgot kuvattiin kasvoiltaan groteskipiirteisiksi naisiksi, joilla saattoi olla kultaiset siivet, karjun torahampaat ja metalliset raatelukynnet. Homeros puhuu ainoastaan yhdestä gorgosta, jonka pää on Pallas Athenen kilvessä. Myös Agamemnonin kilvessä oli kuvattuna Gorgon pää, joka oli varsin suosittu aihe antiikin aikana.


title: Gorgot

text: Hesiodos kasvattaa gorgojen lukumäärän kolmeen – Stheino (voimakas), Euryale (pitkäaskelinen) ja Medusa (kuningatar) – ja kertoo heidän olevan Forkyksen ja Keton tyttäriä. Heidän kotinsa oli läntisen meren kauimmalla laidalla — myöhempien kirjoittajien mukaan Libyassa. Apollodoros tukee Hesiodosta siinä, että ainoastaan Medusa oli kuolevainen mutta kaksi muuta sisarta olivat kuolemattomia. Hänen kuvauksensa mukaan kaikki gorgot olivat käärmehiuksisia, ja jos keneen tahansa heistä katsoikin, muuttui kiveksi.


title: Gorgot

text: Euripideen näytelmässä Gorgo mainitaan Gaian synnyttämäksi hirviöksi, joka luotiin auttamaan titaaneja taistelussa Olympoksen jumalia vastaan mutta jonka Pallas Athene surmasi.


title: Gorgot

text: Ovidiuksen mukaan ainoastaan Medusalla oli käärmeitä hiuksinaan Pallas Athenen kirottua hänet. Medusa oli maannut tämän temppelissä Poseidonin kanssa, joka oli himoinnut Medusaa tämän kultaisten hiusten takia, ja siksi Pallas Athene muutti tämän kultaiset kutrit käärmeiksi.


title: Gorgot

text: Serifoksen kuningas Polydektes lähetti Perseuksen noutamaan Medusan päätä häälahjaksi Hippodameialle. Perseus sai Pallas Athenelta kiiltävän kilven, jonka avulla hän voisi katsoa Medusaa kivettymättä itse, Hermes antoi sirpin ja nymfit varustivat hänet siivekkäillä sandaaleilla, laukulla ja Haadeen näkymättömäksi tekevällä kypärällä.


title: Gorgot

text: Perseus etsi gorgoja katsellen kilpensä heijastuksen kautta ja tapasi heidät nukkumasta. Nopeasti hän leikkasi Medusan pään irti, ja haavasta nousivat jättiläinen Khrysaor ja lentävä hevonen Pegasos. Jäljelle jääneet gorgot aloittivat raivoisan takaa-ajon, mutta Perseuksen onnistui paeta kypäränsä avulla. Mukaansa ottaman Medusan pään hän antoi Pallas Athenelle, joka asetti sen aigiiseensa, eräänlaiseen kilpeen.


title: Gorgon

text: Gorgon voi tarkoittaa seuraavia asioita:


title: MD5Sum

text: MD5Sum on tietokoneohjelma, joka laskee tiedostoista 128-bittisen MD5-tarkistussumman, joka ilmoitetaan 32-merkkisenä heksalukuna. Sen avulla voidaan tarkastaa ladattujen tiedostojen, esimerkiksi ISO-tiedostojen virheettömyys ennen niiden polttamista CD-levylle.


title: MD5Sum

text: MD5sum joko tarkastaa tiedoston tarkistussummaa vastaan tai luo tiedostosta tarkistussumman. Tiedoston virheettömyyden tarkistusta varten käyttäjällä täytyy olla myös tiedoston tekijän laskema tarkistusluku, joka löytyy yleensä samasta paikasta kuin ladattava tiedosto, usein MD5SUM-nimisessä tiedostossa. MD5-algoritmia vastaan on viime vuosina kehitetty hyökkäyksiä, eikä sitä voi pitää enää kryptografisesti luotettavana. Se soveltuu kuitenkin edelleen tiedonsiirrossa sattuneiden virheiden havaitsemiseen.


title: MD5Sum

text: Ohjelmaa käytetään yleensä komentoriviltä, esim. Windows-ympäristöissä cmd.exe:


title: MD5Sum

text: Tällä käskyllä md5sum luo ja tulostaa tarkistussumman, jota voi vertailla tekijän laskemaan. Jos näissä kahdessa on eroa, on tarkasteltavana oleva tiedosto viallinen. Algoritmin ansiosta jo pieni muutos tiedostossa muuttaa tarkastussumman täysin toiseksi, eikä ero jää yhden kirjaimen eroon tarkistuslukujen välillä.


title: MD5Sum

text: Toinen tapa tarkistaa md5sum on:


title: MD5Sum

text: Tässä verrattiin Debianin asennustiedoston netistall.iso md5sum:aa tiedostossa olevaan.


title: Eduard Rüppell

text: Wilhelm Peter Eduard Simon Rüppell (20. marraskuuta 1794 Frankfurt am Main – 10. joulukuuta 1884 Frankfurt am Main) oli saksalainen luonnontieteilijä ja tutkimusmatkailija.


title: Eduard Rüppell

text: Eduard Rüppell syntyi hyvin varakkaan pankkiirin perheeseen. Hänen isänsä Simon oli Frankfurtissa toimivan Rüppell & Harnier -pankin pääomistaja. Alun perin Eduardista piti tulla kauppias, mutta perintönsä turvin ja matkustettuaan Siinain niemimaalle vuonna 1817 hän ryhtyi luonnontutkijaksi. Hän kävi kasvi- ja eläintieteen luennoilla Pavian ja Genovan yliopistoissa.


title: Eduard Rüppell

text: Ensimmäiselle tutkimusmatkalleen Rüppell lähti vuonna 1821, apulaisenaan kirurgi Michael Hey. He vaelsivat läpi Siinain niemimaan ja saapuivat ensimmäisinä eurooppalaisina Akabanlahdelle. He kävivät Siinainvuorella matkallaan Aleksandriaan. Vuonna 1823 he matkasivat ylös Niiliä Nubiaan keräten lajinäytteitä Ambukolin eteläpuolelta. He palasivat Kairoon 1825. Seuraavaksi he matkasivat kohti Etiopiaa, mutta matka päättyi sairastumisiin Eritrean Massawassa.


title: Eduard Rüppell

text: Rüppell palasi Eurooppaan 1827. Hänen poissa ollessaan Philipp Jakob Cretzschmar oli tuottanut Rüppelin lähettämien näytteiden pohjalta teoksen "Atlas zu der Reise im nordlichen Afrika" (1826). Vuonna 1830 Rüppell palasi Afrikkaan ja kulki ensimmäisenä eurooppalaisena Etiopian halki. Hän julkaisi matkastaan selvityksen nimeltä "Reise in Abyssinien" (1838–1840).


title: Eduard Rüppell

text: Rüppell oli ensimmäinen ulkomaalainen, jolle brittiläinen Royal Geographical Society myönsi Patron’s Medal -kunniamerkin hänen saavutuksistaan tutkimusmatkailijana.


title: Eduard Rüppell

text: Rüppell kuvaili ja nimesi lukuisia uusia lintulajeja, muun muassa "Passer swainsoniin" William Swainsonin kunniaksi. Nykyisin se luetaan tuhkavarpusen alalajiksi. Rüppelin kunniaksi on nimetty mustakurkkukerttu, angolankaija, suomukorppikotka ja hiekkakettu.


title: Eduard Rüppell

text: Hänen tutkimusmatkoiltaan Saksaan lähetetyt täytetyt eläimet muodostivat perustan Frankfurtin Senckenbergmuseolle.


title: Eduard Rüppell

text: Eduard Rüppell on haudattu Frankfurtin päähautausmaalle, jossa hänen hautansa muistomerkkeineen on julistettu suojelukohteeksi.


title: Donegal

text: Donegal (iiriksi Dún na nGall) on kaupunki Irlannissa Ulsterin provinssissa Donegalin kreivikunnassa. Nimestään huolimatta se ei ole kreivikunnan pääkaupunki, joka on Lifford. Kreivikunnan suurin kaupunki on Letterkenny.


title: Donegal

text: Donegalin kaupunki sijaitsee Donegalinlahden suulla Bluestack Mountainsin varjossa. Kaupungin sivuitse kulkee tiet N15 ja N56. Asukkaita siellä on 2 607.


title: Donegal

text: Iirinkielinen nimi tarkoittaa ”muukalaisten linnoitusta”. Nämä muukalaiset ovat voineet tarkoittaa joko viikinkejä tai skotlantilaisia palkkasotilaita.


title: Donegal

text: Kaupungin ympäristöstä on löydetty viitteitä esihistoriallisesta asutuksesta, kuten muun muassa pyörölinnoituksen jäänteet ja muita vastaavia taidonnäytteitä. Erään asiakirjan mukaan alueella olleen tanskalaisten viikinkien linnoituksen tuhosi 1159 Irlannin kuningas Muirchertach MacLochlainn. Viikinkiasutus on mahdollisesti antanut kaupungille sen nimen.


title: Donegal

text: Donegalin kaupunki on kuuluisa O'Donnell-suvun entisenä kotipaikkana. Suku vaikutti Irlannin historiassa erityisesti 1400–1600-luvuilla, jolloin se vastusti Englannin miehitystä Irlannissa. Itse kaupunkiin kuuluu Donegalin linna ja 1400-luvulle ulottuvan fransiskaaniluostarin jäänteet. Teoksen "Annals of the Four Masters" uskotaan saaneen 1600-luvulla alkunsa kyseisessä luostarissa. Tarina Tyrconnelin lordista Red Hugh O’Donnellista on aiheena monissa kirjoissa ja elokuvissa, muun muassa Disneyn elokuvassa "Kapinallisten kuningas" vuodelta 1966.


title: Donegal

text: ”Jaarlien paon” jälkeen vuonna 1607 linna ja sitä ympäröivät maat luovutettiin englantilaiselle kapteenille Basil Brookelle osana ”Ulsterin asuttamista”. Brooke kunnosti vanhan linnan ja lisäsi siihen uuden jakobiinilaissiiven. 1600-luvun lopulta aina 2000-luvun alkuun Donegalin kaupunki kuului valtavasta Goren suvun (vuoden 1762 Arranin jaarleista) maatilaan. Donegalista tuli kaksi jäsentä Irlannin parlamenttiin aina vuoden 1800 unionilakiin saakka. Irlannin suuresta nälänhädästä on vieläkin merkkejä Donegalissa, muun muassa vanha ”työtalo” (workhouse), jonka rakennukset ovat nykyään paikallisen sairaalan käytössä, sekä nälänhädän aikainen hauta.


title: Donegal

text: Donegalissa on useita hiekkarantoja, jotka tarjoavat mahdollisuuden surffaukseen. Donegal on myös kuuluisa nummikävelykohde viereisine vuorineen. Kaupungissa on useita hotelleja, mutta kaupunkilaisille ei juuri ole palveluja. Monet joutuvat matkustamaan aina Letterkennyyn, jossa on uima-altaita, elokuvateattereita ja suuria ostoskeskuksia. Perinteisesti suurin työnantaja on Magee of Donegal, joka tuottaa käsin valmistettua tweediä. Muun tekstiiliteollisuuden tavoin myös Magee of Donegal on vuosia mennyt alamäkeen.


title: Donegal

text: Donegal on monen harrastelijaurheiluseuran koti. Suosituin urheilulaji on gaelilainen jalkapallo, ja paikallinen GAA-seura on nimeltään The Four Masters. Seura on mukana myös hurling-piireissä. Muita suosittuja urheilulajeja ovat muun muassa jalkapallo, rugby ja koripallo.


title: Donegal

text: Kaupungissa ilmestyy paikallislehti Donegal Times, ja laajemman alueen lehtiä ovat Donegal Democrat ja Donegal Post. Ocean FM on itsenäinen alueellinen radioasema, jolla on kaupungissa kolme studiota. Sen kuuluvuus kattaa suurimman osan Donegalin kreivikunnan eteläosista.


title: Karin Rabe

text: Karin Rabe on 1970- ja 1980-luvuilla kilpaillut ruotsalainen suunnistaja.


title: Karin Rabe

text: Rabe voitti suunnistuksen MM-kisojen viestissä seitsemän mitalia vuosina 1978–1989. Tähän määrään ei ole pystynyt kukaan muu. Neljä Raben viestimitaleista oli kultaisia. Henkilökohtaisella matkalla hän sai pronssia 1981 ja hopeaa 1987.


title: Karin Rabe

text: Viimeisessä Venlojen juoksussa 1977 Rabe tuli sovussa rinnatusten maaliin Monica Anderssonin kanssa, mutta Andersson julistettiin voittajaksi. Rabe voitti Venlojen viestin Almby IK:n ankkurina vuonna 1983. Tiomila-viestin hän voitti IK Jarlin joukkueessa 1978.


title: GIA

text: Gia tarkoittaa seuraavia:GIA tarkoittaa myös seuraavia organisaatioita:


title: Green River (yhtye)

text: Green River oli Seattlesta lähtöisin oleva rockyhtye, joka oli aktiivisena vuosina 1984–1987. Vaikka heidän kaupallinen vaikutuksensa olikin pieni Seattlen ulkopuolella, Green River on vaikuttanut myöhemmin grungena tunnetuun rock-musiikin genreen sekä omalla musiikillaan, että yhtyeen jäsenten myöhemmillä bändeillä.


title: Green River (yhtye)

text: Green River (nimetty Green River Killeriksi kutsutun sarjamurhaajan mukaan) perustettiin alkuvuodesta 1984. Perustajajäsenet olivat laulaja-kitaristi Mark Arm, kitaristi Steve Turner, rumpali Alex Vincent sekä basisti Jeff Ament. Kitaristi Stone Gossard otettiin myöhemmin mukaan, kun Mark Arm halusi keskittyä laulamiseen. Arm ja Turner olivat aiemmin soittaneet sekä Mr. Epp & The Calculationissa että Limp Richerdsissä, ja Turner ja Vincent olivat soittaneet lyhytikäisessä Spluii Numassa. Ament tuli yhtyeeseen siirtymällä Deranged Dictionista, kun taas Gossard otettiin mukaan yhtyeeseen hänen soitettuaan vähän aikaa Turnerin kanssa tämän ensimmäisessä yhtyeessä The Ducky Boysissa.


title: Green River (yhtye)

text: Vuoden 1984 loppuun mennessä yhtye soitti keikoilla Seattlessa ja sen ulkopuolella. Joulukuussa 1984 yhtye aloitti äänittää ensimmäistä levyään "Come On Down". Kun he olivat saaneet levyn valmiiksi, 1985 alussa, Turner jätti yhtyeen, koska ei pitänyt Amentin ja Gossardin "progressiivisista" vaikutteista. Deranged Dictionin kitaristi Bruce Fearweather otettiin Turnerin tilalle.


title: Green River (yhtye)

text: 1985 puolivälissä yhtye aloitti ensimmäisen maanlaajuisen kiertueensa, jonka tarkoituksena oli mainostaa "Come On Down" EP:tä. Levyn julkaiseminen kuitenkin myöhästyi kyseenalaistaen kiertueen merkityksen. Kaikin tavoin kokemus oli kaikkea muuta kuin positiivinen, vaikkakin se auttoi vankistamaan suhteita muihin amerikkalaisiin indie rock -bändeihin. Näiden muassa Sonic Youth, joka myöhemmin lainasi Come On Down -kappaleen omalla nimellä "Never Mind (What Was It Any Way?)" vuoden 2000 New York City Ghosts & Flowers -albumilleen. Syksyllä 1985 "Come on Down" julkaistiin viimein New Yorkista alun perin kotoisin olevalla Homestead Records -levy-yhtiöllä. Vaikka levy ei myynytkään hyvin, sitä pidetään laajasti ensimmäisenä grunge-levynä.


title: Green River (yhtye)

text: 1986 yhtye jatkoi soittamista Yhdysvaltain luoteisosassa tasaisesti kasvaville yleisömäärille (erityisesti kotikaupungissaan Seattlessa). Vuoden 1986 alussa paikallinen C/Z Records -yhtiö julkaisi "Deep Six" -kokoelman. Sillä on Green Riverin lisäksi kappaleita mm. bändeiltä Soundgarden, The Melvins, Malfunkshun, Skin Yard ja U-Men.


title: Green River (yhtye)

text: Kesäkuussa 1986 yhtye alkoi tuottaa seuraavaa EP:tään nimeltään "Dry As a Bone" paikallisen tuottajan, Jack Endinon kanssa. Levyn julkaisu kesti ja sillä aikaa yhtye julkaisi singlen "Together We'll Never"/"Ain't Nothing to Do" EP:n ulkopuolelta paikallisella Tasque Force Records -yhtiöllä. "Dry As a Bonen" julkaisi viimein heinäkuussa 1987, tasan vuosi levytyksen alkamisesta, Sub Pop Records yhtiön ensimmäisenä kunnon julkaisuna.


title: Green River (yhtye)

text: Dry As a Bonen julkaisemisen jälkeen ryhmä palasi studioon aloittaakseen ensimmäisen kokopitkän albuminsa "Rehab Doll"in äänitykset. Yhtyeen riidat alkoivat kuitenkin nousta pääosaan musiikin sijasta. Erityisesti Arm alkoi tuntea etääntyvänsä muusta yhtyeestä, jotka hänen mielestään alkoivat tulla pakkomielteisiksi levyttämisestä suurelle levy-yhtiölle. Armin mielestä etenkin Ament ja Gossard suhtautuivat yhtyeen tulevaisuuteen liian ammatillisesti. Amentilla ja Gossardilla oli kuitenkin omat työt, kun taas Armia elättivät hänen vanhempansa. Mark Arm allekirjoitti myöhemmin sopimuksen suuren levy-yhtiön kanssa, jättäen kaikki ihmettelemään syytä. Green River oli lokakuun 1987 loppuun mennessä yhtyeenä lopettanut.


title: Green River (yhtye)

text: Green Riverin hajoamisen jälkeen (1987) Gossard, Ament ja Fairweather perustivat Malfunkshunin keulakuvan Andrew Woodin kanssa lyhytikäisen cover-yhtyeen Lords Of The Wastelandin. Vuoden 1988 alussa yhtye oli saanut uuden nimen, Mother Love Bone. Mother Love Bone, mahdollisesti todistaen Mark Armin väitöksen ammatillisuudesta oikeaksi, nousi nopeasti Seattlen musiikkiskenen huipulle. He olivat lähellä lopullista läpimurtoaan kun keulakuva Wood otti ylinannostuksen heroiinia, vain päiviä ennen debyyttialbumin julkaisua. Amentin ja Gossard perustivat seuraavaksi Pearl Jamin ja tekivät lopullisen läpimurron.


title: Green River (yhtye)

text: Arm taas soitti välittömästi vanhalle ystävälleen ja yhtyekaverilleen Steven Turnerille. Yhdessä he värväsivät basisti Matt Lukinin (aiemmin soitti The Melvinsissä) ja rumpali Dan Petersin (Bundle of Hiss and Feastista) perustaakseen Mudhoneyn 1988 alussa. Mudhoneytä alettiin pian pitää yhtenä Seattle-kuvion lupaavimmista yhtyeistä singlellään "Touch Me I'm Sick" sekä debyytti-EP:llään "Superfuzz Bigmuff"saaden ylistäviä arvosteluja musiikkilehdistössä. Kahden muun Sub Popilla julkaistulla julkaistun hyvin vastaanotetun levyn jälkeen Mudhoney ja Arm allekirjoittivat sopimuksen suuren levy-yhtiön Reprise Recordsin kanssa 1992, julkaisten "Piece of Caken" myöhemmin samana vuonna. Arm ja Turner ovat myös myöhemmin soittaneet yhdessä sivuprojektissa The Monkeywrenchissä.


title: Green River (yhtye)

text: Ainutkertainen Green River -yhdistyminen tapahtui marraskuun 30, 1993 Pearl Jamin kiertueen aikana Aladdin Theatressa Las Vegasissa. Yhdistymiseen osallistuivat Mark Arm, Steve Turner, Stone Gossard, Jeff Ament ja Underdogin Chuck Treece, joka paikkasi Alex Vincentiä rummuissa. Vincent asui tuolloin Japanissa, eikä ollut paikalla. Yhtye soitti vain kaksi kappaletta, "Swallow My Pride" ja "Ain't Nothing to Do".


title: Green River (yhtye)

text: Sekä Pearl Jam että Mudhoney jatkavat kiertueita ja levyjen tekemistä nykyäänkin.


title: Green River (yhtye)

text: Green Riverillä oli pieni kaupallinen vaikutus Seattlen ulkopuolella. Yleisesti ottaen Green Riveriä pidetään yhtenä myöhemmin grungena tunnetun genren lähteenä. Heidän sekoituksensa hard rockia, punkia ja metalia, voimakkaita vaikutuksia Iggy Popin The Stoogesista, yhdistettynä Mark Armin lyriikoihin ja vokaaliseen ulosantiin, Green River vaikutti suuresti sekä sen aikaisiin että sitä seuranneisiin bändeihin. Kokoelmalevyjä, joissa Green Riverin kappaleita:


title: Kevätkaihonkukka

text: Kevätkaihonkukka ("Omphalodes verna") on lemmikkejä muistuttava puutarhakasvi.


title: Kevätkaihonkukka

text: Kevätkaihonkukka kasvaa 15–20 senttimetrin korkuiseksi. Sen herttamaiset lehdet muistuttavat orvokkien lehtiä ja kukat 8–10 mm leveitä muistuttavat lemmikkien kukkia. Sen erottaa lemmikeistä siitä, että lemmikkien varsi ja lehdet ovat nukkamaisen karvan peitossa.


title: Kevätkaihonkukka

text: Kevätkaihonkukka kasvaa villinä Keski- ja Etelä-Euroopassa. Suomessa se on koristekasvi ja joskus viljelykarkulainen.


title: Alternative

text: Alternative on Pet Shop Boysin vuonna 1995 julkaisema kokoelma-albumi, joka koostuu b-puolista. Kappaleet on järjestetty kahdelle eri levylle lähes aikajärjestyksessä. Kolmestakymmenestä kappaleesta vanhin, ”A Man Could Get Arrested”, ilmestyi yhtyeen ensimmäisen hitin, ”West End Girlsin” b-puolena. Albumin kansilehtisessä Neil Tennant ja Chris Lowe kommentoivat jokaista raitaa erikseen. Ilmi käy muun muassa se, että osa raidoista alennettiin b-puoliksi niiden henkilökohtaisempien sanoitusten vuoksi ja että b-puolet olivat eräs keino kokeilla puolisalaa erilaisia tuotantomenetelmiä.


title: Halikonjoki

text: Halikonjoki on Halikonjoen vesistön laskujoki Varsinais-Suomessa Salon kaupungin ja entisen Halikon kunnan alueella. Joki saa alkunsa Pohjois-Halikossa Kuusjoen ja Vaskionjoen yhdistyessä ja virtaa Halikon läpi etelään, kunnes laskee Viurilanlahteen, joka kuuluu Saaristomereen. Matala joki ei sovellu hyvin kulkuväyläksi, sillä sen varrella on useita koskia, vanhoja patoja ja myllyjä ja matalia siltoja, jotka estävät kulkemisen.


title: Halikonjoki

text: Halikonjokilaakso kuuluu valtakunnallisesti arvokkaisiin maisema-alueisiin.


title: Halikonjoki

text: Halikonjoki virtaa syvässä uomassa, jonka reunat ovat pääosin savisia. Joessa onkin tapahtunut useita pengervyörymiä. Joen alajuoksu on muodostunut lohkovajoamaan. Halikonjoen vesimäärä on hyvin vähäinen, ja sen virtaama on Lounais-Suomen mitättömimpiä, noin kuutiometri sekunnissa. Keväisin tosin virtaama saattaa kasvaa jopa kolmeenkymmeneen kuutiometriin sekunnissa.


title: Halikonjoki

text: Joki halkoo peltomaisemaa, jotka kattavat 40% valuma-alueesta. Pelloista ja ojista valuvat vedet ovat värjäneen joen ruskeaksi, eikä edes matalimmissa kohdissa näe pohjaa. Saven lisäksi joesta huuhtoutuu mereen vuosittain noin 250 tonnia typpeä ja 23,4 tonnia fosforia.


title: Halikonjoki

text: Rantapenkereiden niityillä kukkivat etenkin rentukat, kelta- ja valkovuokot. Halikon- ja Uskelanjokien yhteisellä suistoalueella esiintyy monia lintulajeja, ja sinne onkin pystytetty kaksi lintutornia.


title: Halikonjoki

text: Halikonjoen vesimäärä on laskenut rajusti historian kuluessa. Vielä 1500-luvulla joki on ollut purjehduskelpoinen sen yläjuoksulle saakka. Halikonjoessa on kaksi vanhaa myllypatoa. Ahtialan mylly Häntälän koskessa, sekä Klinkan mylly Ammakon kylässä, joista on edelleen patojen lisäksi myllyjen rauniot jäljellä.


title: Halikonjoki

text: Halikonjoen ylittävät Halikon Märynummen eteläpuolella valtatie 1 ja seututie 224 sekä Halikon kirkonkylässä rantarata ja seututie 110.


title: House of Sweden

text: House of Sweden on rakennus Yhdysvaltain pääkaupungissa Washingtonissa. Rakennuksessa toimii muun muassa Ruotsin Washingtonin-suurlähetystö ja ruotsalais-yhdysvaltalainen kauppakamari. Se on Ruotsin valtion kiinteistöviraston ("Statens fastighetsverk", SFV) omistuksessa.


title: House of Sweden

text: Rakennuksen ovat suunnitelleet ruotsalaiset arkkitehdit Gert Wingårdh ja Tomas Hansen. Se koostuu viidestä kerroksesta, ja sen kokonaispinta-ala on 7 500 neliömetriä. Rakennuksen rakennustyöt aloitettiin vuoden 2004 elokuussa ja ne saatiin päätökseen vuoden 2006 kesällä. Rakentaminen maksoi noin 480 miljoonaa Ruotsin kruunua. Suurlähetystö muutti rakennukseen vuoden 2006 elokuussa.


title: House of Sweden

text: House of Sweden vihittiin käyttöön virallisesti 23. lokakuuta 2006. Paikalla olivat muun muassa kuningas Kaarle XVI Kustaa ja kuningatar Silvia sekä ulkoasiainministeri Carl Bildt ja Ruotsin Yhdysvaltain-suurlähettiläs Gunnar Lund.


title: Yhdystie 3161

text: Yhdystie 3161 kulkee valtatie 12:n entisen Kukonkoivu-Vesala-Soramäki -osuudelta ensin Hollolan kirkonkylään ja palaa sieltä Hatsinan kautta päättyen Manskiven tiehen, joka on kulkee valtatie 12:lta Sairakkalasta Viitailaan.


title: Yhdystie 3161

text: Vesalan kylän vuoksi on asutusta laajennettu Työtjärven suuntaan, missä on uudehko ja edelleen rakennettava rivi- ja pientaloalue. Kirkkotien itäpuolella on Työtjärvi. Itäpuolelle jää myös Hälvälän ampumarata. Länsipuolella Hollolan sodanaikainen lentokenttä, joka kuuluu Hämeen rykmentin harjoitusalueeseen.


title: Yhdystie 3161

text: Kiikussa tien länsipuolella matkan päässä on Kiikunlähde. Kirkkotie on suosittu osa pyöräily- ja ulkoilureittiä osana Hollolan kulttuuritietä.


title: Arja Hannus

text: Arja Hannus (s. 1960) on entinen ruotsalainen suunnistaja ja hiihtosuunnistaja.


title: Arja Hannus

text: Arja Hannus on ainoa urheilija, joka voittanut henkilökohtaisen maailmanmestaruuden sekä suunnistuksessa että hiihtosuunnistuksessa. Suunnistuksessa hän voitti nuorten Pohjoismaiden mestaruuden 1980 jättäen toiseksi seuraavien vuosien ykkössuunnistajan Annichen Kringstadin. Seuraavana vuonna molemmat olivat Thunin MM-kisoissa voittamassa viestin maailmanmestaruutta. Seuraavat vuodet Hannus keskittyi hiihtosuunnistukseen mutta Gérardmerin MM-kisoissa 1987 hän voitti suunnistuksen henkilökohtaisella matkalla kultaa 16 sekunnin erolla maannaiseensa Karin Rabeen. Viestissä Hannus suunnisti jälleen ensimmäisen osuuden ja tuloksena oli hopeamitali. Skövden MM-kisoissa 1989 Hannus sai viestissä kultaa suunnistettuaan tällä kertaa toisen osuuden. Mariánské Lázněn MM-kisoissa 1991 hän huolehti jälleen avausosuudesta, ja Ruotsi voitti kultaa.


title: Arja Hannus

text: Sekä Venlojen viestin että Tiomila-viestin Hannus voitti kerran.


title: Arja Hannus

text: Hiihtosuunnistuksessa Arja Hannus sai 14 MM-mitalia. Ensimmäiset mestaruutensa hän sai Aigenin kisoissa 1982 ja seuraavat Chapelle de Boisin kisoissa 1992. Hän palasi vielä välivuosien jälkeen takaisin huipulle Windischgarstenin MM-kisoissa 1998, jossa hän sijoittui molemmilla henkilökohtaisilla matkoilla neljänneksi ja sai viestissä hopeaa. Viimeisen maailmanmestaruutensa hän voitti Krasnojarskin MM-kisoissa 2000.


title: Arja Hannus

text: Hiihtosuunnistuksen maailmancupin kokonaiskilpailun Hannus voitti kahdesti.


title: Yhdystie 3173

text: Yhdystie 3173 kulkee valtatie 12:n Tampereentie-osuudelta Hollolassa Sairakkalasta Hatsinasta Manskiveen Manskiven tienä sekä jatkaa sieltä Hollolantienä päättyen seututie 317:ään. Laitialassa tien varrelle jää Laitialan kartano Vesijärven rannalla. Tie risteää yhdystie 3161:n kanssa.


title: Lyyli Erjakka

text: Lyyli Emilia Erjakka (ent. Eriksson, o.s. Lundvall; 22. joulukuuta 1881 Pietari – 16. kesäkuuta 1957) oli suomalainen näyttelijä, joka teki pitkän uran Tampereen Työväen Teatterissa sen perustamisesta vuodesta 1901 aina vuoteen 1949 saakka. Pro Finlandia -mitali hänelle myönnettiin vuonna 1951.